Guide Sensmart Lancar Kamera Terma Prestasi Tinggi Berkuasa AI untuk Selaraskan Pemeriksaan Industri

WUHAN, China, 19 April 2021 /PRNewswire/ — Pada 15 April, penyedia produk dan penyelesaian pengimejan terma inframerah Cina yang terkemuka Guide Sensmart mempersembahkan penampilang sulung dunia kamera pengimejan terma inframerah berprestasti tinggi PS Series baharunya yang ditingkatkan dengan kombinasi antara konfigurasi canggih, prestasi tertinggi dan pengimejan berkualiti.

PS Series Guide baharu dengan prestasi yang mengagumkan ini membuka kemungkinan baharu untuk meningkatkan pengalaman yang disokong oleh teknologi inovatif.

Kamera PS Series Guide Sensmart didatangkan lengkap dengan motor fokus generasi seterusnya dan kawalan motor injak berkejituan tinggi. Dengan algoritma imej fokus auto baharu, kamera berkenaan menyempurnakan proses fokus auto pintar dalam 0.4 saat sekali gus menjamin fokus yang tepat.

Selain daripada menangkap gambar inframerah resolusi tinggi, PS Series didatangkan lengkap dengan modul kamera digital 13MP unggulan Guide Sensmart bagi menyokong rakaman video dengan menangkap imej terma dan visual secara serentak.

Menerusi pengimejan terma, kebimbangan yang biasa timbul dalam kalangan ahli profesional termografi ialah penamaan imej. PS Series baharu, yang menyokong pengecaman suara didayakan AI, input papan kekunci maya dan pengecaman teks OCR yang mudah digunakan membolehkan golongan profesional membuat pengukuran suhu yang cepat dan mudah dengan menyediakan mereka penyelesaian mesra pengguna bagi penamaan imej.

Satu lagi ciri penting kamera terma PS-Series ialah reka bentuk ergonomiknya. Struktur kanta dan skrin berputar yang memenangi IF Design Award membantu pengguna mendiagnosis komponen yang merosot dalam kawasan yang sukar dicapai.

Di samping itu, kamera terma PS Series baharu menyediakan penyelesaian kolaborasi jarak jauh cekap yang didayakan dengan perkhidmatan awan. Ia juga menyokong kanta lanjutan pilihan tanpa penentukuran. Pengguna dapat melengkapkan lensa telephoto dan makro dengan cepat tanpa perlu menghantar semula kamera terma tersebut ke kilang. Dengan beberapa ciri dan konfigurasi canggih termasuk tetapan keterpancaran fleksibel mengikut kawasan dan penilik julat laser, PS Series dapat memenuhi keperluan ratusan senario yang rumit termasuk pengesanan bangunan, pengesanan kuasa dan penyelidikan saintifik.

PS-Series Guide Sensmart lengkap sepenuhnya bagi memenuhi keperluan golongan profesional termografi inframerah.

Guide Sensmart ialah subsidiari Guide Infrared (SZ.002414), pengeluar sistem pengimejan terma inframerah yang terkemuka di dunia. Hasil daripada pengalaman syarikat kumpulan kami selama 20 tahun dalam industri inframerah dan kapasiti pengeluaran besar-besaran, Guide Sensmart dapat mereka bentuk dan menyediakan produk pengimejan terma yang berkualiti tinggi dan berpatutan di seluruh dunia pada kuantiti skala dengan misi untuk menjadikan pengimejan terma bermanfaat buat orang awam. Untuk maklumat lanjut, kunjungi https://www.guideir.com (ikuti @GuideSensmart di facebook/Linkedin/Twitter/Youtube).

Keywords: Biometrics Computer Hardware Computer Software Computer/Electronics New products/services


Rasmi! Samsung Galaxy S8 & S8+, Peranti Paling Berkuasa Pernah Dilancarkan Oleh Samsung

Bertempat di Sunway Pyramid, Petaling Jaya, Samsung Malaysia Elektronik (SME) hari ini telah melancarkan Samsung Galaxy S8 dan S8+ untuk pasaran tempatan. Di kesempatan ini juga, mereka turut membawa Gear VR (bersama alat kawalan) dan Gear 360 iaitu sebuah kamera pandangan 360 darjah. Peranti ini diperkenalkan dengan dua saiz paparan yang berbeza 5.8 inci dan 6.2 inci melengkung dengan bingkai atas dan bawah yang nipis yang dipanggil Infinity Display.

Di dalam badan Samsung Galaxy S8 dan S8+, terdapat cip pemproses 10nm yang paling berkuasa pernah dikeluarkan oleh Samsung. Kamera belakang dilengkapi dengan 12 Megapiksel bagi hasil gambar yang terang dan jelas berbanding telefon pintar lain.

Untuk mengakses Galaxy S8 dan S8+, Samsung telah memasukkan ciri lain seperti pengimbas wajah, pengimbas mata dan juga pengimbas cap jari yang terletak di bahagian belakang. Namun, pada model kali ini butang Home tidak lagi digunakan malah digantikan dengan butang Bixby iaitu pembantu maya yang boleh membantu aktiviti harian anda.

Penjualan telefon pintar Samsung Galaxy S8 dan S8+ akan bermula pada hari esok 5 Mei 2017 di Roadshows, Samsung Experience Store dan pengedar terpilih pada harga RM3,299 untuk Galaxy S8 dan RM3,699 untuk Galaxy S8+, dengan warna pilihan Midnight Black bersama warna baru Orchid Gray dan Maple Gold.

Untuk reviu dan keupayaan peranti dari Samsung ini, kami akan sediakan pada artikel dalam masa terdekat ini. Nantikan…


HONOR Anjur Kempen “Rileks, Beli Je!” – Pembelian Peranti Terpilih Kini Disertakan Waranti Selama 2 Tahun!

HONOR kini hadir dengan kempen menarik, Rileks, Beli Je! – di mana menawarkan jaminan waranti selama dua tahun untuk setiap pembelian model terpilih – Antaranya, HONOR View20, HONOR 20, HONOR 20 Lite dan HONOR 20 Pro. Kempen berlangsung bermula SEKARANG hingga 30 September 2019.

Penebusan waranti ini boleh dibuat menerusi aplikasi HiCare dan ia akan memberikan perlindungan menyeluruh – termasuk kos pembaikan dengan piawaian penyenggaraan rasmi HONOR dan 100% alat ganti tulen.

HONOR juga menawarkan promosi khas – sebagai tanda penghargaan kepada peminat atas sokongan padu. Menariknya promosi kali ini, HONOR View 20 (8GB + 256GB) boleh dimiliki pada harga RM1,999 (harga asal : RM 2,499). Manakala, HONOR 20 Lite pula berharga RM899 sahaja (harga asal : RM949)! Tidak terhenti di situ, HONOR turut menawarkan banyak lagi promosi hebat lain! Lihat gambar di bawah :

Promosi ini bakal tamat pada 31 Julai 2019! Jadi, jangan lepaskan peluang keemasan! Inilah masanya untuk korang rebut peluang dapatkan promosi luar biasa ini, lebih-lebih lagi dah nak dekat gaji – sememangnya waktu yang sangat SESUAI LAH! Maklumat lanjut, layari HONOR Malaysia.


Huawei P9 Deluxe Mungkin Akan Tiba Di Malaysia

Huawei P9 sudah pun dilancarkan di Malaysia dengan menawarkan tiga variasi, iaitu P9 Lite, P9 dan P9 Plus. Sambutan yang ditunjukkan terhadap peranti tersebut sangat menggalakkan, mungkin kerana pengguna amat tertarik dengan teknologi optikal hasil kerjasama dengan Leica yang ditawarkan pada model ini. Menurut pangkalan data SIRIM, Huawei Malaysia mempunyai satu lagi model yang mungkin akan dibawa masuk tidak lama lagi, ia didaftarkan atas siri EVA-L29.

Menurut beberapa sumber, EVA-L29 merupakan nama rujukan kepada model P9 Deluxe yang merupakan versi lebih baik berbanding P9. Namun begitu perbezaannya hanyalah pada memori RAM (4 GB) dan juga ROM (64 GB), berbanding P9 yang mempunyai RAM 3 GB dan ROM 32 GB. Spesifikasi lain masih juga sama seperti cip pemproses HiSilicon Kirin 955, bateri 3000 mAh dan yang paling penting sekali kamera dwi lensa dari Leica. Harga dan tarikh sebenar bilakah peranti ini akan mula dijual masih belum diketahui, sama-samalah kita menunggu pengumuman dari Huawei.


Acer 11.11 Mega Sales Tawar Diskaun Hingga 28% – Promosi Eksklusif Di Lazada!

Hi gais! Nikmati harga murah & diskaun menarik bersempena Acer 11.11 Mega Sales! Acer Malaysia berbesar hati ingin memberi ganjaran hebat kepada semua dengan promosi hebat untuk sejumlah produk terpilih secara eksklusif di Lazada – khususnya Acer Nitro 5 ditawarkan pada harga RM2,999 (Harga Asal : RM3,299).

Lebih menariknya lagi, setiap pembelian akan didatang dengan hadiah menarik termasuk tetikus Predator Cestus 310 (RM199), langganan McAfee (RM299) dan jaminan Acer Supercare selama 2 tahun (RM349) secara percuma – sah sepanjang tempoh promosi berlangsung sahaja.

Selain daripada Acer Nitro 5, terdapat juga promosi menarik untuk sejumlah produk lain termasuk Acer Aspire 3, Acer Switch 7, desktop dan monitor yang dijual pada harga lebih rendah – bermula RM399 untuk monitor. Setiap pembelian akan disertakan dengan hadiah percuma berupa Predator Galea 311 headset (hanya untuk pembelian pada Lazada 11.11 Sales)

Menambah keriangan ramai, terdapat juga baucar menarik eksklusif daripada Acer untuk direbut – Tuntutan baucar hanya boleh dibuat pada 11.11. Bagi yang berminat, PROMOSI BERLANGSUNG SEHARI SAHAJA iaitu pada 11.11.2019! Untuk maklumat lanjut, sila layari Acer Malaysia. Jom beli Lazada | Shopee!


Motorola DashCam Baharu Didatangkan Dengan Skrin Sentuh 4” HD penuh

Kini boleh dikatakan setiap pemandu di Malaysia sudah memasang kamera rakaman pemanduan di setiap kenderaan masing-masing. Tujuan ia sama sekali adalah untuk merakam pergerakan kenderaan di sekeliling termasuk kelakuan pemandu itu sendiri. Merujuk kepada permintaan yang tinggi daripada pengguna di serata dunia, Motorola juga ingin mengambil bahagian dengan memperkenalkan produk mereka.

Kamera rakaman Motorola ini hadir dengan paparan sentuh 4 inci dan slot tambahan untuk kad memori microSD. Bagaimanapun kesemuanya tidak begitu penting sekali, paling utama ialah kualiti rakaman yang diambil. Oleh itu, Motorola DashCam ini menyediakan lensa sudut pandangan lebar yang menyokong resolusi sehingga kualiti HD penuh.

Motorola juga dikatakan telah memberi akses penuh kepada Binatone Global dalam menjalankan proses pembangunan, rekaan, teknologi termasuklah dari segi pemasaran dalam segmen aksesori Motorola ini. Namun, kamera ini hanya akan dijual di negara Eropah dan AS pada masa terdekat dengan tanda harga sebanyak USD99 (kira-kira RM423) sebuah.


HUAWEI Y9 Prime (2019) Ditawarkan Pada Harga RM899 – Mula Dijual 27 Julai 2019!

Hi semua! Setelah sekian lama berteka-teki, HUAWEI akhirnya berkongsi mengenai harga dan ketersediaan untuk peranti baru mereka iaitu HUAWEI Y9 Prime (2019) untuk pasaran tempatan. Membawakan harga yang kompetatif, HUAWEI Y9 Prime (2019) ditawarkan pada hanya RM899 sahaja! Bagi yang berminat, ketersediaan bermula pada 27 Julai 2019.

Dalam pada itu, HUAWEI juga mengumumkan bahawa mereka bakal mengadakan HUAWEI Carnival 2019 pada 27 Julai – 4 Ogos 2019. Menerusi karnival ini, pelbagai promosi hebat dan hadiah menarik sehingga RM1,000,000 untuk direbut – termasuk sebuah Mercedes-Benz GLA 200 Night Edition, E-Bike Orbit dan Electric Scooter Starlight. Kekal bersama eRing untuk lebih info terkini!


OPPO F5 Special Edition Fattah Amin Mampu Buat Anda Tak Tidur Malam

Jika anda salah seorang peminat tegar Fattah Amin, kami pasti anda sanggup berbelanja lebih untuk mendapatkan koleksi barangan beliau. Jadi, untuk itu OPPO hari ini memperkenalkan OPPO F5 Special Edition Fattah Amin kepada anda di luar sana. Telefon pintar edisi istimewa ini didatangkan dengan kemasan warna hitam berserta tandatangan ukiran laser Fattah Amin di belakang.

Tidak cukup dengan itu, peminat yang membeli juga akan menerima empat keping poskad, standee, sarung pelindung jernih yang kesemuanya menampilkan selebriti kesayangan anda termasuk nada dering, wallpaper, serta gambar swafoto Fattah Amin sendiri secara percuma.

Dipadatkan dengan ciri-ciri dalaman serba canggih, peranti ini hadir dengan kamera depan 20 Megapiksel f/2.0 yang dibantu dengan teknologi pengecaman AI Beauty. Ciri pintar ini akan mengenal pasti jantina dan umur penggunanya di dalam persekitaran tidak kira tempat. Ciri ini juga membolehkan wajah sentiasa cantik dan segak dalam setiap rakaman.

Akan tetapi, buat masa ini pihak OPPO Malaysia masih belum mengumumkan harga runcit OPPO F5 Edisi Fattah Amin. Jika ingin tahu maklumat selanjutnya, jangan lupa layari Facebook OPPO Malaysia selepas anda baca artikel ini.

Reviu Eksklusif: OPPO F5, Apa Yang Menarik?


Computex 2019: ASUS Perkenal Siri AMD 570 Motherboard, Pamer Prestasi Yang Menakjubkan

AMD telah mengumumkan kehadiran cip pemprosesan AMD Ryzen generasi ke-3 dalam pembentangan mereka di Computex 2019. Ia merupakan cip pemprosesan bagi desktop yang kini dilengkapi dengan “Zen 2” yang meningkatkan teras pemprosesan sehingga 12 teras menerusi cip pemprosesan Ryzen 9 3900X.

Kini, barisan model ASUS ROG berdasarkan cip set X570 kini telah bersedia yang mana sesuai untuk pelbagai lapisan. Hal ini termasuklah iri ROG Crosshair VIII, Crosshair VIII Hero (Wi-Fi) dan Impak Crosshair VIII.

Selain daripada itu, Siri ASUS X570 pula adalah termasuk Pro WS X570-ACE, Prime X570-PRO dan Prime X570-P. Siri TUF Gaming X570 mempunyai TUF Gaming X570-PLUS dan TUF Gaming X570-PLUS dengan Wi-Fi. Tambahan lagi, ROG Strix Gaming siri juga termasuklah Strix X570-E, Strix X570-F dan Strix X570-I motherboards.

Untuk pengetahuan, Papan ROG X570 dihadirkan dengan litar kuasa yang dinaik taraf dengan lebih banyak peringkat kuasa, penyejukan aktif yang cekap, teknologi eksklusif OptiMem disertakan dengan rangsangan tambahan bagi papan ROG generasi ini serta Wi-Fi 6 (802.11ax).

Dalam pada itu, bagi ASUS Prime X299 Edisi 30 pula, ia dapat mengekalkan output kuasa yang mengejutkan dan memaksimumkan pelesapan termal untuk overclocking.

** Terima kasih atas Tajaan ASUS Malaysia ke Computex 2019


HUAWEI Nova 4e Berjaya Menjadi ‘Trendsetter’ Terbaik Dalam Industri Telefon Pintar

Apakah warna biru pada sudut pandangan anda? Rona biru kebiasaannya dikaitkan dengan laut dan langit. Bahkan, warna ini merupakan antara yang paling digemari ramai kerana melambangkan kedamaian dan santai.

Nilai keindahan ini sama seperti saat sang merak mengembangkan bulu ekor yang luar biasa – rona biru memainkan peranan penting dalam mempersembahkan keindahan paling menakjubkan.

HUAWEI berjaya mempersembahkan keindahan semula jadi yang menakjubkan ini dalam bentuk warna telefon pintar melalui kemunculan HUAWEI Nova 4e, Peacock Blue. Lebih mengiurkan apabila Peacock Blue berjaya menjadi ‘trendsetter’ terbaik dalam dunia telefon pintar sehingga menjadi topik bualan ramai pencinta gajet.

Kemasan warna cerun biru cerah di samping kilauan berbentuk “S” yang menyerupai tampilan siluet ekor kembang sang merak pada panel belakang peranti amat memukau tiap mata yang memandang. Penggunaan kaca melengkung 3D di belakang juga menawarkan cengkaman yang selesa.

HUAWEI nova 4e menampikan paparan bersaiz 6.15 inci bersama rekaan takuk kecil sebesar titisan air yang menempatkan kamera hadapan sebesar 32MP. Jangan risau! Takuk ini sama sekali tidak mengganggu penglihatan. Selain itu, nisbah skrin ke badan adalah sebanyak 90.4% sekaligus menyajikan tahap tontonan terbaik untuk pengguna.

Apakah yang membezakan HUAWEI Nova 4e dan sejumlah peranti lain yang ada di pasaran adalah kamera depan 32MP pada model ini bertujuan untuk imej yang semula jadi dan realistik. Tidak kira siang atau malam, anda pasti boleh menikmati pengalaman selfie yang sempurna! Tak ketinggalan, terdapat juga fungsi 3D Qmoji comel – seperti kucing, penguin dan sebagainya!

Bukan itu sahaja, HUAWEI Nova 4e dibekalkan teknologi EIS sekaligus mampu menyajikan pengalaman shot penggambaran malam yang terbaik! Sehinggakan anda boleh mengambil gambar malam hari yang mempesonakan pada bila-bila masa dan di mana sahaja dengan hand-held atau tanpa tripod.

Kamera utama juga tidak kalah! HAUWEI Nova 4e lengkap dengan ketersediaan sistem tri-kamera utama. Kanta ini terdiri daripada 24MP lensa RGB, 8MP lensa sudut ultra-lebar, dan 2MP lensa bokeh. Dengan gabungan ini, pengguna bebas untuk menyesuaikan kanta mengikut adegan berbeza.

Tidak ketinggalan, HUAWEI Nova 4e turut lengkap dengan perkakasan dan perisian yang luar biasa. Dari segi perisian, enjing HUAWEI Nova 4e dijana oleh cip pemproses Kirin 710 dan dibantu storan simpanan yang besar iaitu 128GB. Untuk perisian, HUAWEI Nova 4e berjalan pada EMUI terbaru 9.0.1 bagi memastikan pengalaman pengguna yang terbaik untuk sebarang situasi.

Bagi yang berminat, HUAWEI Nova 4e kini ditawarkan pada harga RM1,199 dan tersedia dalam tiga pilihan warna iaitu Midnight Black, Pearl White dan Peacock Blue. Peranti ini boleh didapati melalui HUAWEI Experience Store, HUAWEI Online Store dan pengedar sah. Maklumat lanjut, layari HUAWEI Malaysia.


IKEA Store

Ingin membuat senarai barang terlebih dahulu sebelum membeli di IKEA? Apa kata anda muat turun sahaja aplikasi IKEA Store yang ditawarkan secara percuma. Ia memudahkan anda melihat dan menyenaraikan barang-barang yang ingin dibeli tanpa perlu membuang banyak masa. Selain menyediakan mengimbas kod QR yang boleh diimbas untuk mendapatkan maklumat mengenai produk tersebut, aplikasi ini juga akan memaparkan barang-barang yang sedang mengadakan promosi.

Rancang pembelian anda dengan fungsi ‘Plan Trip’, di mana IKEA Store akan mencari kedai IKEA berdekatan dengan berdasarkan kepada lokasi semasa anda. Lebih menarik lagi, anda boleh mendaftar ke akaun ‘IKEA FAMILY’ untuk mendapatkan diskaun hebat ketika membeli di IKEA.


MetaX Software membuat persediaan dalam perniagaan OTT

SHANGHAI, 10 Jun 2021 /PRNewswire/ — Penembusan TV pintar global dipercepatkan, dan industri OTT menyaksikan pertumbuhan yang pesat, terutama sekali semasa sekatan pergerakan COVID-19 apabila orang ramai lebih banyak berada di rumah mereka. TV pintar telah menjadi pintu masuk utama dalam hiburan di rumah.

MetaX Software, syarikat pengkomersialan pengiklanan TV Terhubung (Connected TV, CTV) dan OTT yang dipacu oleh data yang terkemuka, baru-baru ini melancarkan platform pengkomersialan OTT di pasaran peringkat global. Setakat ini, MetaX Software telah meliputi lebih 80 juta pengguna global dan 5 juta pengguna aktif setiap bulan.

Platform OTT MetaX menjangkau pengguna akhir melalui pelbagai akses, sebagai contoh, pelancar TV, pelayar, aplikasi. Dengan cara ini, ia dapat membantu pembekal kandungan global merealisasikan pengkomersialan pada skrin TV dengan berkesan dengan menawarkan model pengewangan yang fleksibel, seperti pengiklanan, langganan, pembelian dalam aplikasi, dan lain-lain.

Pada masa ini, MetaX telah bekerjasama dengan Toon Goggles, YesAuto, Firework, dan Fishing TV untuk meneroka kemungkinan-kemungkinan baharu pada skrin TV. Pelbagai saluran boleh didapati di platform operasi OTT MetaX, yang termasuk E-sukan, Dokumentari, Sukan, Filem, Permainan, dan Berita. Jumlah keseluruhan video mengambil masa selama 10,000 jam. Dengan pilihan kandungan yang beraneka, ia membolehkan pengguna akhir menikmatinya dalam persekitaran menonton yang mengasyikkan.

Open Browser, satu alat platform OTT MetaX, kini tersedia di Google Play Store global, dengan lebih daripada 250,000 muat turun setakat ini sejak dilancarkan pada awal April. Penarafan pengguna menekankan lagi prestasinya yang lancar dan pengalaman hiburan yang beraneka.

Arella Hua, Ketua perniagaan operasi OTT MetaX, mengulas, “Dengan skrin yang besar, TV pintar mempunyai kelebihan semulajadi dalam memaparkan kandungan visual dan menawarkan perkhidmatan OTT yang mesra pengguna. Sudah menjadi impian kami untuk mengetahui bagaimana untuk membina platform OTT yang mudah digunakan yang paling sesuai dengan tabiat menonton pengguna TV pintar. Ia sungguh mengujakan apabila dapat melihat maklum balas positif daripada pengguna akhir. Ia akan sangat membantu kami untuk terus memperhalusi platform OTT MetaX. Kami berharap dapat bekerjasama dengan lebih ramai penyedia kandungan untuk membuka laluan ke skrin TV.

Arella HuaNombor telefon: +86 13917835181Alamat Emel: hui.hua@metaxsoft.com

Keywords:  Computer/Electronics Entertainment Mobile Entertainment Multimedia/Online/Internet Music Telecommunications Television New products/services


Facebook Dilaporkan Sedang Mencuba Bar Navigasi Baru

Sebilangan kecil pengguna melaporkan aplikasi Facebook mereka menunjukan sedikit pembaharuan. Mereka mendapati bar navigasi Home dan Explore muncul pada bahagian bawah dan dalam pada masa yang sama tab bar lama masih kekal di di bahagian atas.

Berkemungkinan besar Facebook sedang mencuba sistem navigasi baru memandangkan bar di bahagian bawah lebih mudah untuk dicapai, lantas menyenangkan pengguna. Kongsikan kepada kami sekiranya aplikasi anda menunjukkan pembaharuan ini.


Google Home, Kini Boleh Ditempah!

Masih ingat Google Home yang sebelum ini telah diperkenalkan di acara tahunan Google I/O 2016? Peranti speaker dengan microphone aktif yang dikenali sebagai Google Home ini akan menggunakan teknologi Google’s Assistant bagi mengenal pasti arahan, soalan dan juga tugasan yang anda berikan kepadanya.

Peranti berbentuk silinder ini dicipta sebagai peranti universal yang boleh berhubung dengan peranti lain, terutamanya yang menggunakan ekosistem Google. Ia juga mengatasi kelemahan masalah yang kurang efisien apabila digunakan secara berkelompok, contohnya apabila anda menghubungkan dua peranti yang berada di bilik berasingan, arahan dan soalan yang anda berikan akan dijawab oleh kedua-dua peranti menjadikan tugasan yang diterima berganda.

Google Home juga boleh berhubung dengan peranti Cast-compatible (peranti yang boleh digunakan dengan Chromecast).

Google Home sudah boleh ditempah mulai hari ini di Amerika Syarikat, dan akan mula dijual pada 4 November 2016 dengan harga USD 129 (kira-kira RM 534).


OnePlus 5T Lava Red Untuk Pasaran China

Nampaknya warna merah semakin mendapat perhatian pengguna telefon pintar hari ini. Selain OPPO dan Samsung, OnePlus juga memperkenalkan warna baru untuk pasaran China bagi model 5T, iaitu Lava Red. Warna merah ini kelihatan sama seperti model F5 Edisi Merah yang diperkenalkan OPPO sebelum ini.

Di china, OnePlus 5T Lava Red akan dijual untuk model RAM 8GB dan ROM 128 GB berharga RMB3,499 (RM2,195). Tidak diketahui sama ada warna ini akan dikomersilkan untuk pasaran global ataupun tidak.

OnePlus 5T adalah model baru yang menampilkan skrin Optic AMOLED yang lebih besar berukuran 6.01 inci dengan nisbah paparan moden iaitu 18:9. Dari segi penggambaran, OnePlus 5T menampilkan kombinasi dwi lensa beresolusi 16 Megapiksel dan 20 Megapiksel.

Dioperasikan oleh Android 7.1.1 Nougat, model ini menawarkan bateri berkapasiti 3300mAh dengan sokongan teknologi pengecas Dash Charge (20W).


11street Kini Dikenali Sebagai PrestoMall!

Mula diperkenal sekitar tahun 2008, 11street merupakan salah satu pasaran e-dagang terkemuka yang menawarkan pilihan produk berasaskan kecantikan, sukan dan banyak lagi.  Untuk makluman, 11street telah dijenamakan semula dan kini ia dikenali sebagai PrestoMall. Jika diteliti, tidak banyak perubahan yang berlaku pada paparan utama.

PrestoMall dikatakan hadir dengan penawaran menarik yang baru termasuk penjualan harga rendah yang dijamin, kupon pembelian dan banyak lagi. Pengguna sedia ada boleh log masuk menggunakan akaun 11street – sejarah pembelian tidak akan terpadam.


Lazada Care Plus Ditawarkan Pada Pembelian ASUS ZenFone 5z Mulai Sekarang

ASUS ZenFone 5z yang hadir pada bulan Julai yang lalu jelas memperlihatkan sambutan meriah dari peminatnya, oleh itu ASUS Malaysia ingin memberi pulangan yang lebih bernilai kepada pelanggan mereka di Lazada dengan setiap pembelian ZenFone 5z akan menerima perlindungan tambahan dari Lazada Care Plus.

Selain itu, tawaran khas untuk SEHARI (9 September) turut menawarkan ASUS ZenFone 5z 6GB + 128GB pada harga RM1,699 (harga asal RM1,899). Dalam Lazada Care Plus ini, anda selain mendapat jaminan waranti tambahan untuk setahun, bahkan juga boleh menikmati perlindungan kerosakan tidak sengaja pada peranti tanpa dikenakan bayaran.

Selain tawaran perlindungan ini, ASUS juga akan menawarkan ZenFone Max Pro M1 (6GB + 64GB) pada harga promosi RM899 (harga asal RM999) pada 9 September, di samping baucer bernilai RM50 juga akan ditawarkan.


Data Peribadi Pengguna OnePlus Diceroboh?

Jenama telefon pintar yang terkenal, OnePlus telah mendedahkan bahawa berlaku pencerobohan data bagi pengguna peranti itu pada minggu lepas.

Mereka mendakwa bahawa pencerobohan tersebut dilakukan oleh pihak ketiga yang mana telah menceroboh data pelanggan OnePlus.

Antara data pelanggan yang menerima kesan adalah e-mel, nama pengguna, contact dan alamat. Namun data yang lebih sulit seperti kata laluan, akaun pengguna tidak terjejas.

Justeru, OnePlus telah mengambil langkah proaktif dengan menyekat penceroboh daripada mengakses data pengguna. Mereka turut memperketatkan kawalan terhadap data pengguna.

Ekoran daripada insiden ini, Pihak OnePlus telah memohon maaf tentang apa yang telah berlaku.


Pelancaran Maxis TV Bersama Pas VOD – Pilihan Fleksibel Hanya Dari RM3/Hari

Maxis telah melancarkan MaxisTV, sebuah perkhidmatan hiburan video yang menawarkan kandungan video premium dari filem ke rancangan TV pada harga berpatutan dan fleksibel melalui aplikasi MyMaxis (Android / iOS), Hotlink RED (Android / iOS) dan Hotlink Flex (Android / iOS).

Pas VOD (Video-On-Demand) bermula dari RM3/sehari disertai dengan data dan pilihan kandungan termasuk Hollywood, Korea, India, Cina, Indonesia dan Melayu. Pembelian pas VOD Maxis TV sangat mudah, akan mengenakan caj ke bil Maxis atau kredit Hotlink anda.

Susulan pelancaran ini, Maxis telah bekerjasama dengan penyedia kandungan terbaik di dunia seperti iFlix, Viu, Mubi, Netflix, YuppTV dan banyak lagi bagi menawarkan perkhidmatan ini kepada pelanggannya.


FarEye Tawar Teknologi Tanpa Bayaran Tangani Peningkatan dan Laksanakan Penghantaran Rumah Tanpa Sentuh Semasa Berlakunya COVID-19

– FarEye menawarkan keupayaannya kepada Dr. Lal Path Labs, Future Group di India, 7-Eleven di Filipina dan Posti Group di Finland

– Menerokai sinergi dengan More Retail di India, Mega Image di Romania dan Konzum di Croatia antara lain

NEW DELHI, 23 Mac 2020 /PRNewswire/ — Bagi memastikan penghantaran barangan runcit & item keperluan harian yang lancar di setiap depan pintu rumah sambil mengekalkan penjarakan sosial sewaktu berlakunya pandemik COVID-19, FarEye–platform logistik prediktif, hari ini mengumumkan bahawa ia akan bekerjasama dengan syarikat-syarikat seluruh dunia dan melengkapi syarikat-syarikat tersebut dengan perisian pengoptimuman penghantaran rumahnya bagi menangani peningkatan dalam penghantaran ke rumah dengan pemandu yang tersedia, pemandu separuh masa yang diambil dengan pantas dan membuat penghantaran tanpa sentuhan.

FarEye akan menyediakan perkhidmatannya – FarEye SERVE, secara percuma –

Pandemik ini digabungkan dengan kebimbangan yang semakin meningkat menambah tekanan yang besar terhadap operasi penghantaran. Walaupun dari satu segi terdapatnya perubahan besar dalam rantaian bekalan, terdapat juga keberubahan tinggi dari segi tuntutan pengguna. Arahan berdiam di rumah yang semakin meningkat memberi lebih banyak tekanan pada penghantaran barangan keperluan ke rumah memandangkan orang ramai mengamalkan penjarakan sosial dan tidak berkunjung ke kedai dan pusat membeli belah. Peruncit dan syarikat penghantaran bergelut untuk meluaskan operasi penghantaran mereka dan memastikan barangan runcit, pensanitasi, ubat-ubatan dan makanan tersedia buat semua.

“Lebih 219,000 kes Coronavirus telah muncul di seluruh dunia dan sebagai satu tindak balas, perintah berkurung seluruh negara berkembang dengan pantas, mencetuskan kekalutan ketidaktentuan mengenai masa depan. Ingatan dan doa kami ditujukan buat mereka yang telah terkesan oleh virus tersebut dan mengharapkan pemulihan pantas mereka. Pandemik ini telah meletakkan punat set semula yang mandatori ke atas kita semua dan menggesa semua orang untuk berfikir dalam-dalam dan menyedari betapa semuanya bersifat sementara dan lemah. Kami ingin mencari peluang dan memberi sumbangan kami dengan menawarkan teknologi pengoptimuman sebagai sokongan untuk memastikan pergerakan barangan keperluan yang lancar sewaktu berlakunya krisis ini,” kata Kushal Nahata, Ketua Pegawai Eksekutif, FarEye.

“Sekiranya anda seorang penjual runcit perkhidmatan penting, kami memahami bahawa anda sedang menghadapi beberapa detik yang agak sukar memandangkan kewajipan untuk memastikan komoditi penting sampai kepada pelanggan anda menjadi tanggungjawab anda. Kami ingin membantu penjual runcit sedemikian untuk didayakan dengan lebih baik bagi mengurus kesinambungan perniagaan. Wawasan kami adalah untuk memastikan tiada sesiapa yang mengalami kekurangan bekalan asas semasa waktu yang sukar ini,” tambah Nahata.

Tawaran ini, FarEye SERVE akan membolehkan rakan kongsi untuk:

FarEye akan mengintegrasikan perniagaan secara jarak jauh dan serta merta dan juga akan menawarkan perkhidmatan kepada sebarang saiz perniagaan, yang memindahkan barangan dari kedai kepada pelanggan dan hospital di mana pesakit yang terkesan berada.

Klik di sini untuk mengetahui lebih lanjut: https://www.getfareye.com/fareye-fights-corona.php

FarEye ialah platform logistik prediktif berasaskan ML untuk perniagaan melaksanakan, mengesan, berkolaborasi, meramalkan dan mengoptimumkan pergerakan barangan. Ia telah memperkasa pemimpin-pemimpin global seperti DHL, Amway, Walmart, Hilti antara banyak yang lain untuk mencapai pertumbuhan, menjadikan pelanggan lebih gembira dan mendapat margin lebih tinggi.

Ia merupakan salah sebuah syarikat baharu yang berkembang paling pantas di India dengan 280% peningkatan dalam ARR berbanding tahun sebelumnya. Mencatat pertumbuhan pendapatan tiga angka sejak 3 tahun yang lalu, FarEye kini menyasarkan pertumbuhan sebanyak 325% dalam pendapatan pada fiskal ini.

Sejak tahun 2013, FarEye telah matang menjadi pengusaha yang diiktiraf dengan baik yang memudahkan lebih 10 juta transaksi sehari merentas lebih 20 buah negara untuk lebih 150 pelanggan. Organisasi ini telah menerima lebih daripada 12 sebutan Gartner dan lebih 30 anugerah. FarEye menggaji hampir 300 orang dan diperakui sebagai tempat kerja yang hebat oleh organisasi Great Place to Work®, pakar global dalam membina, mengekalkan dan mengiktiraf budaya di tempat kerja yang berprestasi tinggi dengan kepercayaan tinggi.

Keywords:  Computer Networks Computer Software Computer/Electronics Electronic Commerce Mobile Entertainment Telecommunications Transportation Workforce Management/Human Resources New products/services


[PREVIEW] Honor 6X, Peranti Kelas Pertengahan Dengan Kamera Dwi-Lensa

Honor 6X baru sahaja diumumkan pada 17 Februari lalu, dan kami sempat meluangkan sedikit masa mencuba peranti ini di pejabat mereka. Ayuh ikuti kami kenal-kenal dahulu peranti kelas pertengahan ini yang mempunyai ciri kamera dwi-lensa yang diidamkan ramai pengguna. Kita akan melihat peranti ini dari sudut fizikal, spesifikasi dan juga ciri utamanya, kamera dwi-lensa. Jom!

Reka bentuk bukanlah kekuatan utama Honor dan ini diterjemahkan kepada model 6X dengan reka bentuk yang sudah biasa dilihat. Namun Honor mengukuhkan nama mereka sebagai sebuah jenama yang mampu memberikan kualiti binaan yang baik pada harga yang tidak melampau. Honor 6X dibina menggunakan kerangka dan panel besi yang secara keseluruhannya memberikan rasa solid ketika dipegang.

Berlainan pula ceritanya pada bahagian skrin, menurut ujian yang dijalankan seorang YouTuber di dalam videonya, panel paparan 6X mudah calar dan saranan beliau kepada pemilik peranti ini agar tidak mencabut pelindung skrin yang hadir bersama-sama peranti ini ataupun mendapatkan tempered glass yang mempunyai ketahanan yang lebih baik. Selain kelemahan pada panel skrin, bahagian belakang peranti ini juga mempunyai dua bahagian yang diperbuat daripada plastik. Bar atas dan bawah panel belakang ini diperbuat daripada bahan bukan besi bagi memberikan prestasi selular yang maksimum.

Apa yang menjadikan 6X menarik adalah cip pemproses Kirin 655 chipset, menjadikan 6X antara peranti kelas pertengahan yang mempunyai kuasa pemprosesan terbaik. Cip Kirin 655 dibantu 3GB RAM, 32GB ROM dan bateri 3340 mAh.

Kapasiti bateri 3,340 mAh mampu memberikan peranti ini bekalan kuasa melebihi satu hari kerana Kirin 655 bukan sahaja hebat dari pemprosesan kerja, malah ia menggunakan kuasa yang sangat minimal. Menurut Huawei, satu kitaran penuh bateri ini mampu bertahan dari 1.5 hari (penggunaan berat) sehinggalah 2.15 hari.

Setup kamera dwi-lensa merupakan ciri utama yang diketengahkan pada model Honor 6X. Penawaran ciri ini membolehkan pengguna mendapatkan kamera yang dilengkapi ciri terkini pada harga yang lebih murah. Sebagai perbandingan, smartphone lain dengan setup kamera dwi-lensa seperti Huawei P9 dijual pada harga RM 2,099, Honor 8 pula RM 1,899 dan iPhone 7 Plus mencecah harga RM 3,799.

Jadi mengapa harga Honor 8 dan Honor 6X jauh berbeza? Mengikut perbandingan kami ini, mungkin kerana spesifikasi lensa yang ada pada kedua-dua kamera. Honor 6X menggunakan lensa 12MP dan 2MP, manakala Honor 8 pula menggunakan lensa 12MP RGB bersama lensa 12MP hitam & putih. Jadi Honor 6X menggunakan sistem yang sedikit lebih rendah.

Honor 6X juga dibantu laser autofocus dan LED dual tone flash seperti terdapat pada Honor 8. Sebaliknya ia menggunakan sistem fokus PDAF yang biasa digunakan pada majoriti smartphone. Adakah kerendahan spesifikasi ini akan mengganggu kualiti gambar pada Honor 6X atau pun pengurangan ini berbaloi dan masih mampu menghasilkan gambar yang bagus? Ayuh kita lihat contoh gambar.

Kedua-dua gambar ini diambil pada satu shot yang sama dan kemudiannya boleh diubah titik fokus kerana sistem dwi-lensa telah diaktifkan semasa mengambil gambar ini. Kualiti yang dihasilkan agak baik, namun tidak sempurna. Anda dapat lihat efek kabur sedikit tercemar ke bahagian yang sepatutnya difokus dan ini sebenarnya masalah biasa yang ada pada kamera dwi-lensa yang ada pada smartphone masa kini.

Butiran tangkai tomato dipelihara dengan baik. Kita dapat melihat dengan jelas tekstur yang ada pada bahagian ini, jelas menunjukkan kamera pada Honor 6X tidak mengecewakan dan mampu menghasilkan gambar yang bagus.

Berikut adalah harga jualan bagi Honor 6X mengikut dua variasi spesifikasi yang ditawarkan:


Reviu Eksklusif: Wiko U Feel Prime, Rekaan Premium, Pengalaman Berkuasa!

Selepas kemunculan model U Feel dan U Feel Lite di pasaran tempatan yang mendapat permintaan yang menggalakkan, Wiko kembali menambah sebuah lagi model yang dikenali sebagai U Feel Prime. Menawarkan spesifikasi yang dipertingkatkan berbanding kedua-dua model sebelum ini, peranti ini hadir dengan beberapa fungsi baru. Ingin mengetahui apakah perbezaan di antara ketiga-tiga model ini, mari lihat reviu kami.

U Feel Prime masih mengekalkan rekaan kotak yang sama seperti U Feel dan U Feel Lite yang bercorak. Malah penyediaan pakej pembeliannya juga sangat menarik di mana ia telah disediakan dengan ①U Feel Prime, ②casing berwarna jernih, ③waranti, ④buku panduan, ⑤kabel microUSB, ⑥adapter pengecas, ⑦earphone, ⑧pilihan earbud, ⑨adapter untuk slot kad SIM, ⑩skrin pelindung dan juga ⑪pin untuk membuka slot kad yang dibuat dalam bentuk keychain bagi memudahkan pengguna untuk membawanya ke mana sahaja.

Wiko U Feel Prime menampilkan paparan skrin sama seperti kedua-dua model sebelum ini iaitu berukuran 5.0 inci dengan teknologi HD IPS LCD. Apa yang menariknya, kini ia hadir dengan rekaan melengkung 2.5D serta menawarkan resolusi lebih tinggi 1920 x 1080 piksel berbanding 1280 x 720 piksel sebelum ini. Malah penggunaan paparan skrin HD IPS LCD ini masih boleh dianggap baik.

Memandangkan ia hadir dengan spesifikasi yang dipertingkatkan, U Feel Prime telah dibekalkan dengan lensa utama 13 Megapiksel dengan bantuan dual LED flash, dan untuk penggambaran selfie pula beresolusi 8 Megapiksel dengan sokongan LED flash. Rekaan penggambaran utama agak menonjol dan menarik kerana ia dilengkapi sekali dengan lubang mikrofon.

U Feel Prime tampil dengan rekaan unibodi yang kelihatan premium, walaupun harganya di bawah RM 1000! Slot kad SIM yang terletak di bahagian sisi kiri smartphone ini menempatkan kad SIM jenis hibrid, di mana anda hanya boleh menggunakan satu kad SIM sahaja jika ingin menggunakan kad tambahan microSD. Malah bateri smartphone yang tidak boleh dikeluarkan dari slotnya juga agak mengecewakan.

Rekaan bahagian atas U Feel Prime agak ringkas, di mana hanya menyediakan satu port untuk audio jack sahaja. Bahagian bawah pula menawarkan rekaan simetri yang mana lubang sebelah kiri berfungsi sebagai speaker tanpa lubang mikrofon. Di antara lubang gril tersebut pula disediakan dengan port microUSB.

Apabila memiliki bajet yang agak terhad untuk membeli smartphone, sudah tentunya anda menginginkan sebuah model yang menyokong spesifikasi terbaik dan berbaloi dengan harganya. Jadi dengan meletakkan bajet harga sebagai kriteria utama, editor akan membandingkannya U Feel Lite dengan tiga lagi model pesaing terbaru yang dijual pada harga yang setanding iaitu Honor 5X, Lenovo VIBE K4 Note dan juga Xiaomi Redmi Note 3. Berdasarkan kepada perbandingan spesifikasi ini, adakah U Feel Prime mampu memenangi hati anda berbanding pesaingnya?!

Bagi yang mementingkan aspek keselamatan smartphone daripada diakses oleh individu yang tidak diingini, U Feel Prime satu pilihan yang terbaik buat anda. Dengan harga di bawah RM1000, ia menawarkan fungsi pengimbas cap jari yang pantas. Lebih istimewa, fungsi pengimbas cap jari ini boleh digunakan untuk lima menu yang berbeza.

Tidak seperti kebanyakan smartphone kelas pertengahan lain yang dibekalkan dengan lensa utama 8 Megapiksel, kerana U Feel Prime telah dibekalkan dengan lensa utama 13 Megapiksel Sony IMX 258 dengan bantuan dual LED flash. Manakala penggambaran selfie pula beresolusi 5 Megapiksel sokongan LED flash. Menariknya, penggambaran U Feel Prime kini tampil dengan paparan yang telah diperbaharui dan lebih mesra pengguna.

Malah anda juga boleh mengedit gambar dengan meletakkan emoji tersendiri yang dikenali sebagai Wikojis yang ada di dalam galeri.

Bagi yang gemar bermain permainan HD di dalam smartphone, U Feel Prime boleh dipertimbangkan. Selain dibekalkan dengan RAM sebesar 4GB dengan harga RM 899, ia turut dikuasakan oleh pemproses Qualcomm Snapdragon 430. Editor sendiri telah cuba bermain permainan Real Racing 3, ternyata ia memaparkan grafik yang sangat lancar. Jadi, tidak menjadi masalah untuk anda bermain permainan HD di dalamnya.

Salah satu aplikasi menarik yang disediakan pada U Feel Prime adalah News Republic. Selain memaparkan pelbagai berita di dalam dan luar negara di dalam bahasa Inggeris, anda boleh membuat bookmark berita yang ingin dibaca semula dan ia akan terus disimpan di dalam ruangan favorites. Kongsikan berita yang menarik dengan rakan-rakan di laman sosial.

Memandangkan U Feel Prime ini dikuasakan oleh Qualcomm Snapdragon 430 yang dilancarkan bersama pemproses Octa Core 1.4GHz, tidak menjadi masalah untuk editor menjalankan ujian benchmark ke atas peranti ini. Digandingkan dengan Xiaomi Redmi Note 3 yang menyokong Qualcomm Snapdragon 650 serta pemproses Octa Core 1.3GHz, mari kita lihat keputusannya!

Wiko U Feel Prime adalah sebuah smartphone mampu milk yang menawarkan fungsi premium! Ia bukan sahaja menampilkan rekaan mewah, tetapi mempertaruhkan pelbagai fungsi menarik untuk kegunaan seharian! Dengan harga bawah RM 1000, anda boleh mendapatkan peranti dengan pemproses yang laju, dioperasikan oleh Android terkini, serta hadir dengan fungsi pengimbas cap jari untuk mereka yang mementingkan keselamatan data di dalam peranti. Bukan itu sahaja, kehadiran beberapa aplikasi lain seperti My Smart Left Page yang memudahkan 80% penggunaan seharian dengan hanya swipe ke kiri skrin sahaja, lensa penggambaran 13 Megapiksel dengan sensor Sony IMX 258 dengan kamera depan untuk penggambaran selfie dilengkapi LED flash, Phone Assist serta News Republic juga dilihat satu kelebihan buat peranti bawah RM 1000. Lebih menarik, dengan harga mampu milik, anda boleh memiliki smartphone dengan RAM sebesar 4GB dan memori dalaman berkapasiti 32GB. Kepada yang masih tercari-cari smartphone dengan fungsi sebegini, Wiko U Feel Prime boleh dipertimbangkan!


12 Jun Ini Honor 9 Akan Diperkenalkan! Komfom!

Telefon pintar siri Honor ini kini diberi perhatian selepas kemunculan Honor 8 pada tahun lepas yang reka bentuknya kelihatan agak menarik, kini secara rasminya Honor 9 akan diperkenalkan pada 12 Jun akan datang.

Untuk pengetahuan anda, Honor 9 tidak akan didatangkan bersama 3.5mm audio jack seperti yang dikhabarkan pada sebelum ini. Rupa fizikal luaran pula, peranti ini tidak menerima perbezaan yang ketara dan masih lagi mengekalkan penampilan yang sama.

Ini boleh dikatakan sebagai model naik taraf Honor 8 atau lebih menjurus kepada model kelajuan (Honor 8s). Apa yang boleh dinyatakan ialah telefon pintar ini akan menggunakan set cip HiSilicon Kirin 960, storan 32GB atau 64GB menyokong UFS 2.0 untuk pemindahan data. Memori RAM pula dikatakan sebanyak 6GB tetapi mengikut harga iaitu USD362 (lebih kurang RM1,569), berkemungkinan jumlah RAM hanya 4GB sahaja.

Paparan skrin hadir dengan saiz 5.2 inci HD penuh, dual kamera utama (22 Megapiksel + 12 Megapiksel) dan kamera depan 8 Megapiksel, serta kapasiti bateri berjumlah 3100mAh akan dimuatkan.

Maklumat yang lebih lanjut tentang Honor 9 akan diperolehi pada minggu depan, jadi nantikan…


E-waranti HUBLOT: Pendigitan kad jaminan atau bagaimana setiap jam tangan menjadi sijilnya sendiri

Keaslian jam tangan Hublot dijamin oleh pengecaman visual struktur mikro bahan mereka.

Dengan e-waranti HUBLOT, Hublot melancarkan jaminan digital sepenuhnya yang tersimpan dalam rantaian blok AURA.

Untuk mengikuti perkembangan terkini, sila ikuti: @Hublot #Hublot

NYON, Switzerland, 21 November 2020 /PRNewswire/ — “Setelah menjadi salah sebuah syarikat pertama di dunia yang melengkapkan jam tangannya dengan jaminan elektronik pada tahun 2009, Hublot sekali lagi berinovasi dengan e-waranti Hublot. Hublot akan menggunakan sistem pasport dan waranti elektronik, seperti pengecaman wajah, berdasarkan keunikan bahan yang membentuk jam tangannya. Teknologi canggih ini memerlukan penyelidikan dan pembangunan selama lebih daripada tiga tahun melalui kerjasama dengan syarikat KerQuest. Terima kasih kepada e-jaminan Hublot, hari ini gambar ringkas yang diambil menggunakan telefon bimbit akan mengaktifkan jaminan dan akses terhadapnya, pada masa yang sama ia juga mengesahkan ketulenan produk. Walaupun teknologi yang dibangunkan bergantung pada algoritma yang kompleks, ia adalah mudah dan mesra pengguna. Gabungan yang sempurna antara kerumitan teknologi dan kemudahan penggunaan.” Ricardo Guadalupe, Ketua Pegawai Eksekutif (CEO) Hublot.

Dengan e-waranti Hublot, Hublot & KerQuest telah menyatukan bahan dan algoritma yang inovatif untuk merevolusikan pengalaman pengguna. Jam tangan tersebut disahkan dengan pengiktirafan dalam kekhususan penggunaan bahannya. Usaha pertama dalam memerangi pemalsuan.

Era kad jaminan dan sijil ketulenan fizikal sudah berlalu; dengan sistem perlindungan dan jaminan e-waranti Hublot baharu, Pembuat jam tangan mempermudah pengesanan dan penjejakan jam tangannya, dari pembuatan hingga ke pelanggan, melalui pusat-pusat jualan. Setia dengan motonya “Menjadi yang pertama, unik dan berbeza”, pembuat jam tangan, dengan e-waranti Hublot, telah mencipta teknologi pertama di mana jam tangan itu sendiri menjadi kunci untuk membuka dunia perkhidmatan baharu. Selain memudahkan penggunaan di pusat-pusat jualan, pelanggan dan urusan kastam, Hublot juga meningkatkan pencegahan pemalsuan dan kecurian. Ringkas, mudah dan berkesan!

Pembuat jam tangan ini telah menjalankan pembangunan algoritma dengan kerjasama syarikat KerQuest sejak tahun 2017. Matlamatnya adalah untuk membangunkan teknologi yang bergantung pada pengiktirafan kekhususan jam tangan, iaitu struktur mikro bahan buatannya. Cara kerja ini nampak jelas bagi pakar Seni Gabungan ini, yang telah menggunakan bahan dan gabungan mereka untuk menampilkan perbezaan berbanding pesaingnya selama 40 tahun. Sebagai cabaran tambahan, walaupun mengakui bahawa penggunaan bahan dalam pengertian yang luas telah dikaji selama beberapa tahun, pengiktirafan sebenar secara menyeluruh merupakan sesuatu yang menjadi masalah hingga sekarang. Dengan evolusi telefon pintar dan khususnya peningkatan dalam definisi kamera, serta pembangunan dalam kecerdasan buatan, Hublot dan KerQuest mampu menyempurnakan pengiktirafan pandang pertama sesebuah jam tangan.

Setiap utas jam tangan Hublot adalah unik: malah dua jam tangan dari model yang sama yang dihentikan pembuatannya dapat dibezakan hasil keunikan struktur mikronya. Cabaran yang dihadapi adalah bagaimana memahaminya dan memprosesnya dengan cara yang boleh dipercayai dan praktikal. E-waranti Hublot adalah berdasarkan pada pengiktirafan menyeluruh terhadap kekhususan semua jam tangan dan model Hublot.

Teknologi utama terdapat dalam cara pembuatan, di mana, dengan cara tertentu, pasport sesebuah jam tangan dapat ditetapkan. Pembaca optik yang direka khas mengimbas secara visual dan membina semula realiti setiap bahagian dengan terperinci, dalam definisi yang sangat tinggi. Setiap jam tangan memang “dijejak” sebaik sahaja dikeluarkan dari produksi. Apabila jam tangan dijual di butik, transaksi di pusat jualan akan mengaktifkan jaminan menggunakan aplikasi e-jaminan Hublot (yang mengambil foto muka jam tangan berserta dengan foto pendua yang dipaparkan pada skrin). Foto tersebut dihantar ke infrastruktur pengkomputeran yang akan memprosesnya dan mengaktifkan waranti secara automatik sekiranya jam tangan tersebut telah dikenal pasti secara tepat. Setelah jam tangan tersebut dikenali dan disahkan, pelanggan akan menerima e-waranti Hublot mereka melalui saluran pilihan mereka (SMS, E-mel, WhatsApp, WeChat, Instagram, Messenger, dll.) dan kemudian dengan mudah dapat menyertai komuniti Hublotista.

Aplikasi e-waranti khusus juga tersedia untuk para pelanggan. Ini membolehkan mereka mengakses perkhidmatan baharu dengan mudah, seperti mengesahkan keaslian jam tangan tersebut, mendapatkan status waranti jam tangan atau mengakses komuniti Hublotista. Sekiranya berlaku kehilangan data waranti atau penjualan jam tangan tanpa memindahkan waranti kepada pemilik baharu, pengiktirafan menyeluruh melalui aplikasi e-waranti Hublot, yang tersedia di Google Play Store dan Apple App, sekali lagi membolehkan akses ke semua maklumat tentang jam tangan tersebut dan warantinya. Semasa transaksi yang melibatkan jam tangan terpakai, aplikasi e-waranti Hublot akan membolehkan penjual atau pembeli memeriksa status jam tangan tersebut dan akan melindungi penjual daripada penjualan semula jam tangan yang dicuri.

Teknologi e-waranti Hublot sudah serasi dengan semua jam tangan yang dihasilkan oleh Pembuat sejak awal tahun 2020. Teknologi yang berfungsi sepenuhnya ini sedang dilancarkan di semua pusat jualan Hublot. Butik pelopor di Paris, Vendôme yang telah dilengkapi selama lebih dari setahun, butik dan peruncit di Switzerland juga telah beroperasi. Pasaran lain akan menyusul dalam beberapa bulan akan datang. Untuk jam tangan edisi sebelumnya, kad waranti secara elektronik masih dikekalkan. Apabila jam tangan ini dihantar untuk mendapatkan perkhidmatan selepas jualan, ia akan direkodkan oleh Pembuat supaya ia boleh memanfaatkan sistem e-waranti Hublot yang baharu.

Sekali lagi, Hublot meletakkan pengalaman pelanggan sebagai intipati pembangunannya dan berhasrat memanfaatkan teknologi ini untuk ditawarkan kepada pelanggan setianya dengan ciri-ciri interaktif baharu.

Menjadi syarikat pertama yang menggunakan kad waranti elektronik pada tahun 2009

Pada tahun 2009, Hublot menjadi salah sebuah syarikat pertama di dunia yang melengkapkan jam tangannya dengan teknologi WISeKey—kad waranti yang diaktifkan semasa pembelian, berfungsi dengan sistem pengesahan dua faktor (kekunci kriptografi dan nombor siri jam tangan). Teknologi ini digabungkan dengan pembaca waranti USB dan telah membolehkan pelanggan untuk menyertai komuniti Hublotista. Pada tahun 2015, ia telah berkembang, menggantikan tampalan cip elektronik dengan teknologi NFC (komunikasi medan hampir).

E-waranti Hublot akan menjadi sebahagian daripada rantaian blok AURA yang diperkenalkan oleh LVMH

Sistem waranti baharu yang dibangunkan oleh Hublot adalah sebahagian daripada trend global untuk memerangi pemalsuan dan untuk menjejak dan mengesan kitaran hayat produk, yang diperkenalkan oleh LVMH. E-waranti Hublot akan disimpan dalam rantaian blok AURA, yang bertujuan untuk digunakan oleh jenama-jenama mewah lain. Dibangunkan oleh Microsoft dan syarikat rantaian blok ConsenSys, AURA ialah rantaian blok antarabangsa pertama yang direka untuk membantu pengguna mengesan item dan menilai ketulenannya. Selain direka oleh dan untuk jenama mewah, ia juga membolehkan pengesanan sumber bahan mentah dan perlindungan harta intelek dan kreatif.

Ditubuhkan di Switzerland pada tahun 1980, HUBLOT ditakrifkan oleh inovasinya, yang bermula dengan kombinasi emas dan getah yang sangat tulen. “Seni Pelakuran” ini berasal dari imaginasi Pengerusi berwawasannya, Jean-Claude Biver dan telah dipacu oleh CEO Ricardo Guadalupe sejak tahun 2012.

Pelancaran Big Bang yang ikonik dan memenangi pelbagai anugerah pada tahun 2005 membuka jalan untuk koleksi terunggul baharu (Classic Fusion, Spirit of Big Bang), dengan komplikasi yang bermula dari sederhana sehingga yang sangat canggih, mewujudkan tempat pembuatan jam tangan DNA Switzerland yang luar biasa dan memastikan pertumbuhannya yang memberangsangkan.

Bagi mengekalkan kepakaran tradisional dan kecanggihannya, dengan berpandukan falsafah untuk “Menjadi Pertama, Berbeza dan Unik,” pembuat jam tangan Switzerland ini secara konsisten mendahului kelok, melalui inovasi dalam bahan (Magic Gold tahan calar, seramik dalam warna-warna cerah, batu nilam) dan rekaan pergerakan Pembuatan (Unico, Meca-10, Tourbillon).

HUBLOT komited sepenuhnya untuk mencipta jenama Haute Horlogerie dengan masa depan yang berwawasan: masa depan yang disatukan dengan peristiwa penting pada zaman kita (FIFA World Cup™, UEFA Champions League™, UEFA EURO™ dan Ferrari) dan duta terbaik dalam era yang ada pada zaman kita (Kylian Mbappé, Usain Bolt, Pelé).

Temui alam semesta HUBLOT di rangkaian butik kami yang terletak di bandar-bandar utama di seluruh dunia: Geneva, Paris, London, New York, Hong Kong, Dubai, Tokyo, Singapura dan di HUBLOT.com.

KerQuest telah membangunkan enjin pengenalan menyeluruh yang kukuh yang dihoskan pada platform yang dipanggil Solid Media Messaging. Ia membolehkan pengguna untuk berinteraksi secara intuitif dengan sebarang objek melalui telefon pintar mereka dan melakukan pelbagai transaksi perkhidmatan. Walaupun dapat memenuhi banyak fungsi perniagaan untuk jenama dan pengedar, ia juga merupakan alat yang sangat baik untuk membina kesetiaan pelanggan.

Keywords: Computer Hardware Computer Software Computer/Electronics Consumer Electronics Fashion Household/Consumer/Cosmetics Jewelry Retail New products/services


vivo V7+ Adalah Yang Pertama Menggunakan Kamera Depan 24MP!

Vivo kini bergerak pantas membina nama di persada dunia, lihat sekeliling anda namanya gah terpampang di dinding-dinding kedai, di tepi-tepi jalan raya, malah di dalam pengangkutan awam sekalipun. Berbaki satu minggu lagi, vivo akan mengadakan satu acara besar-besaran di Kuala Lumpur bagi melancarkan satu produk baru.

Apa yang ingin diperkenalkan ialah vivo V7+, sebuah telefon pintar pertama vivo yang hadir dengan paparan FullView Display. Persembahan kali ini telah membuang butang di depan yang mana sebelum ini tidak pernah dilakukan oleh vivo.

Bukan itu sahaja, vivo juga telah meletakkan kamera depan dengan sensor yang besar iaitu sebanyak 24 Megapiksel. Ini sekaligus menjadikan ia yang pertama di dunia mengenakan sensor seumpanya di telefon pintar.

Kamera depan ini juga menawarkan ciri Selfie Softlight yang dapat melaras cahaya secukupnya bagi menghasilkan gambar yang jelas dan terselah. Selain itu, ciri Group Selfie pula ditugaskan untuk merakam setiap senyuman pada lensa tanpa meninggalkan atau menyingkirkan rakan-rakan di sebelah anda. Kehadiran aperture f/2.0 pula dapat membantu gambar diambil dalam persekitaran yang gelap tanpa sebarang isu.

Sementara itu, pengalaman fotografi menggunakan kamera belakang masih memberikan kualiti yang baik – terima kasih pada sensor 16 Megapiksel dengan sokongan PDAF. Di samping itu, rakaman video lebih mengasyikkan dengan adanya ciri HDR dan video 1080p pada 30fps.

vivo V7+ yang dilengkapi dengan cip pemproses Snapdragon 450 Octa-core (1.8GHz Cortex-A53), RAM 4GB, ruang storan 64GB dan paparan hampir penuh 5.99 inci ini akan dilancarkan secara rasmi pada 26 September depan di Pavilion, Kuala Lumpur.


Jam Pintar Fitbit Ionic Berharga RM1,399 Dilancarkan di Malaysia

Fitbit yang terkenal dengan penawaran jam boleh pakai dunia kali ini melancarkan produk terbaru iaitu Fitbit Ionic ke pasaran Malaysia. Peranti ini akan berada di bilik pameran Harvey Norman, All IT Hypermarket, AONE Plus, Best Denki, Timekeeper, dan Thunder Match Technology tidak lama lagi.

Fitbit Ionic merupakan jam pintar yang boleh memantau kesihatan dan aktiviti kecergasan. Ia dilengkapi sensor degupan jantung serta GPS yang mampu menyokong penggunaan dalam keadaan hujan ataupun di dalam air pada kedalaman sehingga 50 meter. Bukan setakat itu, ia juga boleh dijadikan sebagai alat untuk membuat pembayaran tanpa tunai, memainkan lagu, memaparkan notifikasi, dan memainkan aplikasi popular. Pengguna juga boleh mengubah antaramuka mengikut gaya hidup tersendiri menerusi aplikasi galeri yang disediakan.

Fitbit Ionic sesuai digayakan oleh semua lapisan masyarakat tidak kira mereka yang bekerja di pejabat ataupun seorang atlet sukan. Ia secara umumnya dapat membantu pengguna memastikan diri sentiasa dalam keadaan cergas dan sihat. Peranti boleh pakai ini mampu memberikan waktu penggunaan sehingga 5 hari dengan sekali pengecasan termasuk 10 jam dalam memainkan muzik (GPS).

Fitbot Ionic menawarkan beberapa mod seperti Fitbit Coach untuk cara-cara senaman, Running Companion untuk memantau larian, dan Swim Exercise bagi mereka yang sukakan senaman di dalam air. Peranti ini juga tahan lasak menerusi teknologi acuan kerangka berteknologi nano serta tali getah berkualiti tinggi.

Fitbit juga berkesempatan memperkenalkan Fitbit Flyer, iaitu sebuah fon kepala tanpa wayar yang boleh disesuaikan bersama Fitbit Ionic. Fon kepala ini tahan lasak, kalis peluh, dan memiliki bunyi berprestasi tinggi. Kombinasi kedua-dua produk sekaligus memudahkan pengguna mendengar muzik walaupun latihan senaman sedang dilakukan.

Serentak dengan itu, Fitbit juga memperkenalkan Fitbit Aria 2. Ia sebuah alat penimbang berat dengan fungsi WiFi. Aria 2 direka untuk memberi ketenangan minda kepada pengguna untuk memantau berat badan terus melalui telefon pintar. Dengan sambungan Bluetooth, pengguna boleh menyemak berat badan dan BMI (indeks jisim badan) menggunakan aplikasi Fitbit.

Ketiga-tiga produk akan mula dipasarkan 21 Januari 2018 di wakil penjual sah yang terpilih. Fitbit Ionic, Fitbit Flyer, dan Fitbit Aria 2 masing-masing dijual pada harga RM1,399, RM590, dan RM620 seunit.


Reviu Eksklusif: Huawei Mate 10 / Mate 10 Pro – Sebuah Peranti Premium Yang Perlu Anda Pertimbangkan

Huawei Mate 10 telah diperkenalkan kepada pengguna Malaysia seawal 28 Oktober yang lalu, manakala versi Pro pula memasuki pasaran tempatan sebulan selepas itu. Pada mulanya siri Mate telah diperkenalkan pada tahun 2013 yang dinamakan sebagai Huawei Ascend Mate, sehingga kini model terbaru Mate 10 adalah model yang ketujuh dikeluarkan oleh syarikat dari China ini.

Huawei Mate 10 membawakan beberapa ciri yang diperbaharui, malah perkakasan dalaman juga telah dinaik taraf termasuklah penggunaan cip pemproses tercanggih HiSilicon Kirin 970. Apa yang membuatkan Kirin 970 berbeza dengan cip dari jenama lain ialah, cip ini dibina berasaskan 10nm bersama fungsi kecerdasan minda (AI). Ia adalah cip Kirin yang pertama di dunia yang menggunakan Unit Pemproses Neural (NPU).

Menerusi CPU lapan-teras dan GPU 12-teras , peranti ini mampu menyalurkan prestasi yang tertinggi di samping menggunakan tenaga yang rendah. Integrasi NPU yang direka dapat mengoptimumkan mod pada peranti secara lebih efisyen dan boleh dikatakan ia sebuah telefon pintar jimat bateri.

Jika anda yang lebih gemarkan telefon menggunakan pengimbas cap jari di depan, Mate 10 adalah pilihan terbaik tetapi jika anda inginkan pengimbas cap jari di belakang, Mate 10 Pro adalah pilihan yang tepat.

Peranti di kedua-dua siri Mate terbaru ini menggunakan binaan berasaskan kaca. Secara kasarnya, perubahan ketara telah dilakukan selepas model terdahulu yang menggunakan bodi logam.

Rekaan keseluruhan di setiap sudut tidak lagi bersegi sekaligus memberikan keselesaan apabila pengguna memegangnya. Rekaan yang ergonomik pada model Pro semestinya lebih muat untuk digenggam dan mudah digunakan pada sebelah tangan.

Huawei Mate 10 didatangkan dengan skrin bersaiz 5.9 inci 2K (1440 x 2560p), manakala Huawei Mate 10 Pro hadir dengan skrin bersaiz 6 inci FHD+ (1080 x 2160p). Kedua-duanya dilindungi Corning Gorilla Glass serta mematuhi standard HDR10. Dari segi paparan, dua model ini dibezakan dengan skrin berteknologi IPS LCD, sementara OLED pada versi Pro.

Secara bersebelahan, skrin pada Huawei Mate 10 Pro lebih terang dan ia boleh dilihat dengan jelas di bawah sinaran matahari berbanding Huawei Mate 10 yang sedikit malap.

Orentasi paparan pula lebih memanjang pada versi Pro kerana Huawei meletakkan paparan bernisbah 18:9 sementara versi biasa menggunakan nisbah 16:9 yang sedikit lebar.

Untuk video dan hiburan, kedua-dua peranti memberikan kepuasan tontonan yang baik bagaimanapun kontras warna lebih tajam dan tepat pada Mate 10 Pro disebabkan penggunaan panel OLED.

Huawei Mate 10 Pro dan Mate 10 dikuasakan oleh Kirin 970 serta diperhebatkan dengan memori RAM 6GB dan 128GB storan, sebaliknya 4GB RAM dan 64GB storan telah diguna pakai pada model asas.

Ini antara perbezaan ketara di antara dua model Mate 10, bagaimanpun masing-masing masih menawarkan kepantasan yang hampir sama dalam melakukan tugasan mudah alih seharian.

Huawei telah meletakkan kapasiti bateri yang sama besar pada siri Mate 10 tahun ini. Ia dibekalkan dengan 4,000mAh, dapat memberikan kuasa sepanjang hari kepada pengguna walaupun si pemakai seorang yang ‘anti-sosial’. Selain daripada itu, peranti ini telah diiktiraf sebagai peranti paling selamat untuk dicas oleh badan dari Jerman melalui pensijilan TUV Certified.

Huawei Mate 10 antara peranti induk yang menawarkan bateri yang besar. Dengan teknologi Huawei SuperCharge, mengecas penuh peranti ini mengambil masa hanya 1 jam 30 minit sahaja. Secara tidak langsung ia antara peranti induk yang menawarkan bateri berkapasiti besar.

Huawei Translator merupakan aplikasi pra-pasang yang tersedia pada peranti ini, ia berfungsi mengikut masa sebenar yang membolehkan pengguna menterjemah bahasa asing kepada bahasa yang diinginkan. Menariknya, jika anda tidak memahami sesuatu teks, anda hanya perlu mengambil gambar teks tersebut dan translator akan menterjemahkan dengan begitu pantas sekali.

Di samping itu, jika anda sedang melancong ke luar negara dan tidak memahami pertuturan mereka, aplikasi ini sedia membantu. Pengguna juga boleh memuat turun beberapa bahasa dan boleh digunakan semasa ketiadaan internet.

Pada Huawei Mate 10 Pro, pengguna boleh menggunakan dwi SIM untuk mendapat rangkaian 4G secara serentak. Kelajuan Internet yang menyokong kedua-dua SIM ini boleh mencapai sehingga 1.2Gbps – iaitu pertama seumpamanya diguna pakai pada telefon pintar.

Fungsi ini pula membolehkan pengguna melakukan sambungan pada desktop atau monitor hanya melalui kabel USB Type-C yang disediakan. Pengguna boleh melakukan tugasan seperti menaip di Words, Power Point, melayari Internet atau sebagainya dengan lebih teratur dan kemas.

Selain itu, sambungan kepada projektor pula memudahkan pengguna membuat perbentangan atau perbincangan. Fungsi ini juga boleh menyekat sebarang panggilan dan teks mesej dipaparkan semasa perbentangan dilakukan. Jadi dengan kehadiran fungsi ini, seorang eksekutif kini tidak memerlukan komputer riba untuk dibawa bersama.

Kamera pada Huawei Mate 10 dan Mate 10 Pro adalah yang pertama dalam barisan produk Huawei menggunakan integrasi kecerdasan pintar (AI). Fungsi ini bertujuan memantapkan lagi prestasi kamera di samping pemprosesan imej (ISP) yang sedia ada. AI ini ditugaskan untuk melaras keterangan, kontras, warna dan exposure pada setiap gambar sama seperti pengguna yang menggunakan mod profesional.

Ini kerana Huawei menyedari pengguna telefon pintar lebih selesa menggunakan mod biasa berbanding mod profesional – telefon pintar adalah peranti mudah alih jadi ia sepatutnya digunakan dengan lebih pantas dan cepat.

Baca juga: Terujanya Bila Bawa Huawei Mate 10 Pro Ke Thailand

Tidak dapat dinafikan kedua-dua peranti ini dijurangkan dengan spesifikasi dalaman, kepada anda yang inginkan prestasi yang terbaik, kami cadangkan versi Pro. Namun begitu, jika anda seorang yang mengutamakan kamera sahaja, versi biasa sudah memadai. Perlu diingatkan Huawei selaku pengeluar kedua terbesar dunia menawarkan harga antara yang mesra poket berbanding flagship dari jenama terkemuka lain.


Aplikasi musical.ly Dan TikTok Kini Bergabung Menjadi Satu

Dua aplikasi video pendek terhangat dunia, musical.ly dan TikTok hari ini mengumumkan gabungan menjadi aplikasi global baharu dengan pelbagai naiktaraf.

Gabungan ini akan kekal balik nama Tik Tok, dengan menggabungkan ciri-ciri terbaik dari kedua-dua aplikasi ini dengan paparan yang mengetengahkan komuniti pengguna, di samping penambahan paparan “Untuk Anda” (For You) yang menghimpunkan cadangan video yang diperibadikan berdasarkan corak tontonan pengguna.

Aplikasi ini juga memperkenalkan ciri-ciri baharu termasuk:

TikTok boleh dimuat turun melalui App Store atau Google Play, sementara pengguna musical.ly yang sedia ada akan dinaiktarafkan secara automatik ke TikTok apabila mereka mengemaskini aplikasi semasa.


Fungsi S Pen Pada Samsung Galaxy Note 10+ Buat Anda Tak Senang Duduk!!!

Samsung Galaxy Note 10+ yang baru sahaja dilancarkan pastinya merupakan sebuah peranti yang sangat cantik dengan spesifikasi yang menakjubkan! Pelbagai keunikan yang dihadirkan pada peranti ini. Antaranya adalah S Pen bagi peranti. Kini ia bukan hanya sekadar pen tetapi dihadirkan pelbagai fungsi menarik yang boleh digunakan oleh pengguna. Jom lihat antara fungsi menarik S Pen ini:

Ini yang menarik mengenai S Pen ini, kerana ia boleh bertindak sebagai alat kawalan. Anda kini tidak perlu lagi meminta orang untuk mengambil gambar anda kerana anda boleh mengawal sendiri aplikasi kamera pada peranti ini dari jauh menerusi S Pen.

Anda boleh mula merakam gambar dengan hanya menekan butang pada S Pen tersebut. Senangkan!!!

Anda boleh Zoom in dan Zoom out dengan cara yang mudah. Anda boleh menekan butang pada S Pen dan gerakan pen tersebut ke arah lawan jam atau ikut arah jam.

Anda boleh menukar fungsi kamera sama ada menggunakan kamera hadapan atau belakang dengan menekan butang pada S Pen dan gerakkan ia ke atas atau ke bawah.

Anda juga boleh menukar fungsi kamera dengan menekan butang pada S Pen dan gerak ke kiri atau ke kanan.

Beberapa gerakan S Pen yang boleh dilakukan ketika memainkan video di aplikasi Youtube antaranya adalah:

Anda dah bosan melihat galeri anda dengan cara yang sama sahaja? Jangan bimbang kerana anda boleh melakukan sesuatu yang unik menerusi S Pen ini!

Anda juga boleh menukar tulisan tangan yang anda tulis menggunakan S Pen ini. Caranya sangat mudah:

Best kan guna S Pen ini!!! Jadi tunggu apa lagi, dapatkan peranti ini pada harga RM4199 (256GB) atau RM4799 (512GB).


Samsung Buka Kedai Barangan Jenama Di SS2 Petaling Jaya

Sehubungan dengan pelancaran Samsung Premium Experience Store di Pavilion, Kuala Lumpur. Samsung Malaysia juga menambah satu lagi cawangan baru di kawasan Lembah Klang. Terletak di SS2, Petaling jaya, kedai ini merupakan kedai menjual barangan elektrikal khusus untuk peralatan rumah.

Disebabkan permintaan pelanggan yang semakin meningkat di kawasan ini, Samsung melalui kerjasama dengan E.S.H Electrical Sdn Bhd mengambil keputusan untuk membuka cawangan yang kedua dan dalam masa sama menjalinkan hubungan kerjasama hampir lapan tahun. Kini penduduk di sekitar SS2, Petaling Jaya boleh mengunjungi kedai ini dengan lebih mudah dan lebih cepat.

Dalam meraikan pembukaan kedai baharu, Samsung dan ESH Electrical Sdn. Bhd menawarkan sejumlah promosi kepada pelanggan yang hadir. Tiga pelanggan pertama yang membuat pembelian The Frame TV akan membawa pulang Customisable Frame dan Studio Stand secara percuma. Samsung juga menawarkan jaminan 2+2 tahun untuk mesin basuh yang terpilih. Ia juga didatangkan dengan bantal dan selimut untuk setiap pembelian.

Bagi anda yang berada di sekitar SS2, Petaling Jaya, anda boleh mengunjungi kedai ini bermula hari ini malah boleh juga mendapatkan maklumat mengenai promosi yang dijalankan.


Pixel 5 Dikhabarkan Bakal Hadir Dengan Pemproses Snapdragon 765G?

Pasti ramai yang tidak sabar-sabar menantikan kehadirkan Pixel 5 dan masih sedikit maklumat yang terdedah mengenai peranti ini.

Namun ada sesuatu yang menarik apabila dikhabarkan peranti ini bakal dikuasakan oleh Snapdragon 765G dan ia turut dipadanakan dengan 8GB RAM dan melaksanakan Android 11.

Teruskan bersama kami untuk mengetahui maklumat lanjut!


Tak Perlu Stress! Cari Parking Dengan ParkEasy!

Mencari ruang kosong parking kereta memang sesuatu yang sangat menekan perasaan, pada kebiasaanya hujung minggu merupakan waktu yang paling tidak digemari untuk keluar membeli belah dan melepak di pusat membeli belah. Kadang-kadang berpusing sehingga sejam lebih semata-mata hanya untuk mencari ruang parking, namun kini tugas tersebut lebih mudah dengan pengenalan aplikasi ParkEasy.

Aplikasi ini pada mulanya hanya diperkenalkan buat pengunjung Sunway Pyramid, namun kemas kini terbaru telah memasukkan Midvalley sebagai lokasi sokongan terbaru. Melalui ParkEasy, anda boleh menempah ruang parking dengan pantas, ia menggunakan sistem padanan pengunjung yang mahu keluar dan masuk ke ruang parking.

Apabila terdapat ruang parking, anda boleh terus menempah ruang tersebut dan nombor kenderaan anda akan terpampang di papan LED ruang parking tersebut sebagai tanda anda telah menempah ruang tersebut.

Aplikasi ParkEasy juga akan membantu anda mencari ruang yang telah ditempah kerana ia dilengkapi fungsi navigasi. Terdapat caj yang dikenakan kepada pengguna ParkEasy, RM3 akan dikenakan setiap kali anda menempah ruang parking dan anda boleh menempah seawal dua hari sebelum anda mengunjungi Midvalley atau Sunway Pyramid.


HUAWEI Kini Dibenarkan Kembali Untuk Berurusan Dengan Amerika Syarikat

Terdahulu, Presiden Amerika Syarikat, Donald Trump telah meletakkan HUAWEI dalam senarai hitam yang menghalang syarikat gergasi itu daripada menjalankan sebarang urusan perniagaan dengan syarikat teknologi Amerika Syarikat – ekoran mendakwa HUAWEI menjadi pengintip rahsia kerajaan China sekaligus menganggap sebagai ancaman keselamatan.

Bagaimanapun, Trump dikatakan telah menarik semula sekatan tersebut dan kini kembali berurusan dengan HUAWEI. Memetik beberapa sumber, keputusan ini dibuat selepas pertemuan beliau bersama President China, Xi Jinping ketika persidangan G20 yang berlangsung baru-baru ini.

Beliau berkata, ramai sedar betapa banyaknya produk daripada AS yang dijual kepada HUAWEI menjadi penyumbang besar kepada pembangunan mereka. Trump menambah, beliau membenarkan produk dari AS diteruskan penjualannya ke syarikat China. Trump juga dikatakan bersetuju untuk tidak mengenakan tarif ke atas China.


Huawei Merupakan Jenama Paling Meningkat Naik Di Malaysia – YouGov BrandIndex

Tahniah! Tahniah kepada 10 jenama yang tersenarai dalam ranking tahunan YouGov BrandIndex di Malaysia.

YouGov BrandIndex mengukur persepsi orang ramai terhadap jenama setiap hari merentasi pelbagai langkah, ranking tahunan ini disusun menggunakan skor Buzz dari seluruh 52 minggu pada tahun lepas. Skor Buzz akan mengukur sama ada orang ramai telah mendengar apa-apa yang baik atau buruk mengenai jenama sepanjang dua minggu sebelumnya.

WhatsApp, perkhidmatan pemesejan juga mendahului senarai 2015 dan 2016 dan tahun ini menerajui kedudukan yang diwakili dengan baik oleh jenama pengguna digital. Rangkaian sosial Facebook berada di tempat ke-3, platform penstriman YouTube di ranking ke-6 dan iPhone Apple di tempat ke-8.

Laman e-dagang Lazada telah meningkatkan kedudukan dari tangga ke-6 pada 2016 ke tangga ke-2 pada 2017. Dalam senarai yang dikuasai oleh jenama global, satu pengecualian yang ketara ialah Maybank telah berada di tangga ke-4.

Selain senarai keseluruhan, YouGov BrandIndex juga mendedahkan sepuluh jenama yang paling meningkat naik di Malaysia berdasarkan kepada jenama yang telah mencapai peningkatan terbesar dalam skor buzz mereka sepanjang tahun 2017.

Pengeluar Huawei mengalami peningkatan yang paling besar dalam skor Buzz sepanjang 2017, iaitu meningkat sebanyak +9.4 mata sepanjang 12 bulan yang lalu. Pengeluar peranti Nokia pula berada di tempat ke-2 (+7.6), Lazada di tempat ke-3 (+7.2), manakala restoran McDonald’s di kedudukan ke-4 (+6.6) dan pengeluar kereta Honda di tempat ke-5 (+5.0).

YouGov BrandIndex menemu bual ribuan pengguna setiap hari, menghasilkan lebih daripada 6 juta temu bual setiap tahun. Para responden dipilih daripada panel dalam talian yang terdiri daripada 4 juta pengguna di seluruh 32 buah negara. YouGov BrandIndex kini merangkumi 294 jenama di Malaysia.


Samsung Tambah Saluran Penjualan Galaxy M20, Kini Tersedia Di Laman Sesawang Samsung

Seperti yang diketahui oleh umum, Shopee telah dilantik secara rasmi menjadi penjual Galaxy M20 yang dijual secara eksklusif menerusi atas talian. Kini, saluran pembelian atas talian telah ditambah oleh Samsung menerusi laman sesawang Samsung malaysia yang mana ia ditawarkan di Stor Online Samsung Malaysia.

Pembelian Galaxy M20 di atas talian tersebut menawarkan harga RM799 dan pembeli akan menerima hadiah percuma iaitu pembesar suara Bluetooth, Logitech X50 bernilai RM98 (sementara stok masih ada).

Samsung Galaxy M20 disertakan dengan cip pemproses Exynos 7904 8-teras 14nm. ia turut hadirkan dengan RAM 4GB dan storan 64GB. Paparannya juga adalah sangat menarik apabila ia didatangkan dengan skrin Infinity-V, paparan TFT bertakuk kecil V, berukuran 6.3-inci dengan resolusi HD Penuh+.

Kameranya juga turut tidak mengecewakan apabila ia dihadirkan dengan 8MP (F2.0) bagi kamera hadapan dan 13MP (F1.9) + 5MP bagi kamera utama.

Pengimbas cap jari juga turut tersedia di bahagian belakang. Apa yang unik mengenai peranti ini adalah kapasiti baterinya kerana ia disertakan dengan 5000mAh (port USB-C) dan menyokong pengecasan pantas 15W.


Selamat Ulang Tahun Ke-2 Shopee – Raikan Pengguna Dengan Pelbagai Promosi Hebat

Shopee, sebuah platform eDagang terkemuka di Asia Tenggara dan Taiwan baru sahaja meraikan ulang tahun ke-2 dengan pelbagai promosi hebat lebih dari 6 juta produk.

Shopee Malaysia akan menganjurkan jualan murah sempena sambutan tersebut bermula 1 sehingga 14 Disember 2017 dengan harga barangan serendah RM12 yang berlangsung sebanyak 5 kali sehari. manakala Kemuncak Shopee Mall Berganda, Tawaran Mega 12.12 dengan harga bermula RM12 serta Baucar Beat the Clock bernilai lebih RM500,000 boleh dimenangi.

Terdapat juga hadiah percutian untuk 2 orang ke Honolulu, Hawaii bernilai RM15,000 dan sebuah iPhone X bernilai RM5,500 yang ditaja oleh FPX. Pengguna hanya perlu berbelanja sekurang-kurangnya RM100 sepanjang bulan Disember untuk melayakkan diri menyertai pertandingan ini.

Bagi merancakkan lagi ulang tahun ini, Shopee akan melancarkan Pertandingan Bingkai Gambar Facebook Hari Lahir dari 21 November sehingga 12 Disember 2017. Pengguna berpeluang memenangi hadiah utama sebuah iPad mini 4 bernilai RM1,899 dan 500,000 Shopee Coin dengan memuat naik Bingkai Gambar Facebook Shopee di Facebook.

Selain itu, Shopee turut menawarkan hadiah mingguan wang tunai bernilai RM500 untuk pemenang pertandingan Snap & Win bermula 21 November hingga 22 Disember 2017. Pengguna boleh mengambil dan berkongsi gambar dari pembelian yang dilakukan menerusi Shopee di Instagram dan seorang pemenang bertuah akan dipilih setiap minggu.

Untuk maklumat lanjut, layari Shopee Malaysia.


CES 2018 : Sony Tampil Dengan Pelbagai Model Sistem Audio Rumah Terbaru

Sebagai satu jenama besar dalam industri peralatan audio global, Sony menjanjikan pengalaman menonton yang terbaik untuk aktiviti hiburan di rumah dengan pengumuman pelbagai model terbarunya. Antara produk sistem audio rumah yang diperkenalkan iaitu speaker kompak dengan sokongan Dolby Atmos dan juga tiga model bar bunyi.

Speaker dengan rekaan kompak ini telah direka eksklusif untuk dipadankan dengan speaker dari siri CS yang sedia ada di pasaran. SS-CSE Dolby Atmos Enabled Speakers ini mampu menghasilkan pengalaman seperti menonton di panggung wayang apabila disambungkan ke set teater rumah iaitu pada speaker SS-CS3 ataupun SS-CS5. Tambahan speaker kompak yang diletakkan pada sudut menghala ke atas ini akan membantu dalam mendapatkan bunyi keliling yang jauh lebih baik.

Sony Electronics turut mengumumkan kemunculan bar bunyi yang pertama di dunia dengan sokongan Dolby Atmos dan DTS:X melalui dua model terbarunya iaitu HT-Z9F dan juga HT-X9000F. Kedua-dua bar bunyi ini menjanjikan persekitaran audio sinematik yang sangat mengagumkan dengan bantuan teknologi Vertical Surround Engine yang dibangunkan secara eksklusif oleh Sony dalam menawarkan efek bunyi keliling tiga dimensi. Sokongan ciri 4K HDR dan Dolby Vision turut memastikan kedua-dua bar ini untuk mengekalkan kualiti gambar. HT-Z9F tampil dengan sokongan saluran 3.1, manakala HT-X9000F pula menyokong saluran 2.1 dan kedua-duanya mampu menyokong sehingga saluran 7.1.2.

Model HT-S200F pula merupakan bar bunyi yang hadir dengan rekaan kompak dengan keupayaan saluran 2.1 bagi menawarkan efek bunyi sinematik yang lebih berprofil rendah. Sokongan ciri S-Force PRO Front Surround dan juga Dolby Digital pada bar bunyi kompak ini memastikan bunyi keliling yang lengkap tanpa memerlukan speaker tambahan. HT-S200F akan mula dijual di Malaysia mulai Mei 2018 ini.


Pek Sticker Google Allo Khas Dari BuzzFeed

Bersempena perayaan Thanksgiving yang disambut majoriti orang barat, BuzzFeed dan Google telah melancarkan satu pek sticker istimewa Google Allo untuk digunakan untuk meraikan hari tersebut. Sticker ini adalah hasil kreativiti salah seorang pereka BuzzFeed, Kevin Valente, ia memaparkan imej-imej kartun bertemakan cuti serta makanan dan sudah boleh dimuat turun melalui aplikasi Google Allo.


Permainan mudah alih sosial “Island King” dilancarkan di Malaysia !!!! Tunggu Apa Lagi!! Muat Turun Sekarang!

Baru-baru ini, anda tidak pasti bagaimana untuk berinteraksi dengan keluarga dan rakan-rakan anda dalam tempoh MCO 2.0? Anda boleh mencuba Island King, permainan mudah alih sosial yang paling seronok dengan animasi yang comel. Sejak permainan ini dilancarkan pada tahun yang lalu, ia telah kekal pada Top 3 di negara-negara Asia Tenggara seperti Thailand dan Taiwan selama dua bulan. Permainan ini juga disyorkan oleh Google dalam pemilihan rasminya empat kali berturut-turut.

Ia bukan sahaja popular dalam sesetengah negara di Asia Tenggara, tetapi juga telah berjaya menarik minat Alieff Irfan, Isa Isarb dan Zukie Muhammad untuk bermain permainan ini semasa MCO 2.0. Ingin tahu bagaimana Island King menjadi permainan popular? Berikut adalah empat sebab anda harus download dan cuba permainan ini:

1. Pengalaman membina pulau misteri dengan rakan anda di rumah

Alat sosial penting untuk berkomunikasi antara anda dan rakan anda semasa MCO 2.0. Island King memudahkan interaksi anda dengan rakan melalui penyambungan permainan ke Facebook. Anda boleh saling menyerang antara rakan, mendapatkan coin mereka untuk menjelajahi pulau misteri, dan membina dunia anda yang paling mewah di antara rakan anda.

Sekiranya anda tidak mahu mempengaruhi persahabatan anda, anda juga boleh menolong rakan dengan mengumpulkan kad yang terhad dan membentuk kumpulan untuk mencapai situasi menang-menang. Kumpulan rakan yang boleh dipercayai dapat membantu anda untuk berjuang dalam permainan dan menjadi pertahanan yang terbaik untuk bertindak balas terhadap serangan. Bantuan sebegini akan membantu anda melindungi kekayaan anda dalam permainan.

2. Putar-putar dan bina pulau untuk meningkatkan keseronokan hidup anda

Permainan ini menggunakan roda ajaib sebagai alat utama untuk mendapatkan kekayaan, menyerang, atau mendapatkan kekayaan dari pemain lain. Bukan itu sahaja, anda juga boleh mendapatkan coin rakan anda untuk menaik taraf dan menjelajahi pulau baru melalui putaran roda ajaib!

Semasa anda memutar roda, anda juga dapat memilih x3, x5 atau lebih besar untuk membolehkan anda memutar sekali dan mendapatkan beberapa kali ganda coin. Dengan cara ini, anda dapat menjadi peneraju dalam permainan ini. Coin dalam permainan boleh digunakan untuk menaik taraf atau menjelajahi pulau baru. Semasa menakluki pulau-pulau, anda juga dapat melihat pelbagai jenis reka bentuk yang membolehkan anda mendapat inspirasi baru semasa bekerja di rumah. Anda juga boleh berkongsi gambar pulau-pulau dengan rakan-rakan anda untuk mendapat keseronokan dan kegembiraan.

3. Cerita yang menarik dan reka bentuk animasi yang comel

Dalam cerita permainan ini, anda ditampilkan sebagai pahlawan untuk membantu Luna, seorang gadis yang hendak mencari ayahnya yang diculik oleh naga Dewa Kegelapan dan konco-konconya. Untuk mencari ayahnya, Luna harus merentasi lautan yang luas. Oleh itu,  Luna perlu melawat pulau-pulau dengan bantuan anda untuk mengatasi kesukaran dan mencari ayahnya.

Anda berpeluang menemui pelbagai pulau bertema khas seperti Itali yang romantik, Greece yang penuh misteri dan lain-lain. Walaupun anda berada di rumah semasa MCO 2.0, anda juga berpeluang untuk menggunakan Island King untuk menikmati pelbagai pemandangan secara animasi untuk memenuhi keinginan anda untuk melancong dari segi mental.

4. Aktiviti bermusim yang mempercepat impian anda untuk menaik taraf pulau

Semasa bermain permainan mudah alih, anda mahu meningkatkan taraf anda dengan lebih cepat.  Dalam permainan Island King, anda boleh mengambil bahagian dalam aktiviti operasi dalam permainan dan aktiviti bermusim untuk mempercepat proses peningkatan anda. Anda boleh mendapat lebih banyak peluang untuk menang coin melalui aktiviti Tahun Baru 2021 atau menghancurkan telur emas. Di samping itu, anda juga boleh mengumpulkan kad bermusim dalam permainan, seperti kad Tahun Baru yang dilancarkan pada 19 Januari 2021. Setiap kad dalam koleksi ini mempunyai makna yang istimewa!

Berkongsi kebahagiaan anda jauh lebih baik daripada menikmati kebahagiaan anda sendiri. Jemputlah rakan-rakan anda untuk menjadi pemain Island King! Dengan itu, anda akan mendapat peluang tambahan untuk memutar roda, dan mempercepat perjalanan anda dalam membantu Luna. Sekiranya anda tidak mahu menyusahkan rakan anda, anda juga dapat menonton iklan ganjaran untuk mendapatkan peluang tambahan.

Muat turun sekarang dan mulakan pengembaraan anda!

Anda boleh memuat turun Island King melalui Google Play Store dan iOS Store. Sekiranya anda memerlukan lebih banyak informasi atau ganjaran tambahan, anda juga boleh mengikuti halaman rasmi Facebook Malaysia Island King. Untuk mendapat hadiah tambahan, jangan lupa melawat ke halaman Facebook rasmi setiap hari dan tekan pautan hadiah harian untuk mendapatkan kejutan yang tidak dijangka.


Permainan HQ Kini Diperkenalkan Dalam Versi Beta Untuk Peranti Android

Akhirnya pemilik peranti Android sudah boleh memuat turun permainan HQ yang kini telah diperkenalkan dalam versi beta di Google Play Store. Bagi anda yang masih belum pernah mendengar tentang permainan HQ ini, ia sebenarnya merupakan sebuah rancangan permainan trivia secara langsung yang telah mendapat sambutan yang sangat positif di kalangan pemilik peranti iOS di seluruh dunia kerana menawarkan hadiah wang tunai.

Memandangkan ia masih lagi dalam peringkat beta, pihak pembangun permainan ini telah berkongsi bahawa berkemungkinan besar ia masih lagi belum stabil untuk pengguna Android buat masa ini.

HQ akan menawarkan sebanyak 12 soalan dan peserta akan tersingkir apabila jawapan yang dipilih adalah salah. Hadiah wang tunai bernilai USD2,000 akan diagihkan sama rata kepada setiap peserta yang berjaya menjawab kesemua soalan yang diajukan. Wang tunai yang dimenangi kemudiannya akan dipindahkan ke akaun PayPal peserta yang berjaya.

Muat turun di Google Play Store : HQ


Siri HeatPro bawakan perlindungan perimeter dan pengesan kebakaran yang tepat ke pasaran besar-besaran

HANGZHOU, China, 31 Mac 2021 /PRNewswire/ — Hikvision, penyedia penyelesaian IoT dengan video sebagai kecekapan terasnya, mengumumkan pelancaran HeatPro, siri kamera termal baharu yang direka untuk menyediakan pencegahan dan amaran semua cuaca dengan harga yang mampu dimiliki. Ia berguna khususnya dalam aplikasi perlindungan perimeter dan pencegahan kebakaran.

Hikvision HeatPro – Professional Protection Made Simple

Kamera Siri HeatPro menampilkan analitik video termal pembelajaran mendalam bagi perlindungan perimeter, dan pengukuran suhu objek dan pengesanan kebakaran dengan amaran masa sebenar. Ciri-ciri seperti amaran klasifikasi manusia/kenderaan, visual dan pendengaran bagi perlindungan perimeter, dan amaran pengecualian suhu yang pantas untuk pencegahan kebakaran menjadikannya sesuai untuk aplikasi SMB (perniagaan bersaiz kecil dan sederhana).

Ketika melindungi perimeter, ketepatan yang lebih tinggi dan kadar amaran palsu yang rendah dapat membantu mengurangkan kos operasi. Siri HeatPro mencapainya dengan membangunkan analitik video yang berkuasa berdasarkan algoritma Pembelajaran Mendalam, yang mengurangkan amaran palsu secara radikal.

Kamera memberi tumpuan kepada perlindungan perimeter jarak dekat (0-50 meter), di mana mereka menyampaikan pengesanan dan klasifikasi sasaran. Penggunaan AI bermakna bahawa kamera dapat membezakan antara orang perseorangan dan kenderaan. Perkara ini sangat berguna apabila dua sasaran saling berdekatan. Secara tradisional, mereka hanya dapat dikenal pasti sebagai satu ‘sasaran’, tetapi algoritma cerdas bermakna bahawa mereka dapat dikesan secara berasingan, yang meningkatkan ketepatan.

Kamera termal ini juga dapat mengesan potensi ancaman dengan mudah dalam keadaan kebolehlihatan sifar, yang tidak dapat dilakukan oleh kamera konvensional. Ia melakukannya dengan mengesan emisi radiasi pendam sesuatu objek, jadi tidak bergantung kepada cahaya yang boleh dilihat. Ini bermakna ia dapat beroperasi dalam semua keadaan cuaca dan malam yang paling gelap. Ia juga tidak memancarkan cahaya, yang bermaksud kehadiran mereka tidak jelas kelihatan, menjadikan ia berguna dalam senario di mana ia perlu disembunyikan.

Siri HeatPro juga direka untuk dipasang dengan cekap dan pantas, dengan penggunaan tiga langkah yang mudah, menjadikan masa pemasangan kepada 30 saat. Secara tradisional, kamera termal memerlukan jurutera pakar untuk mengkonfigurasi dan memeriksa semula, yang memerlukan masa dan tenaga tambahan. Kamera HeatPro telah direka dengan mempertimbangkan masa dan usaha pemasangan – ia lebih mudah dipasang dan oleh itu pemasang dapat menggunakan lebih banyak masa untuk mengkonfigurasi dengan betul untuk operasi yang optimum, dan kadar amaran palsu serendah mungkin.

Siri HeatPro ini juga dilengkapi dengan keupayaan untuk mengukur suhu. Proses ini sangat berguna dalam senario di mana pemanasan melampau boleh menyebabkan kebakaran. Kamera ini dapat menyediakan pengukuran suhu tanpa sentuh untuk pengesanan yang pantas dan boleh dilihat. Ini bermakna bahawa tindakan dapat diambil lebih awal, berpotensi untuk mencegah kebakaran dari mula. Kamera ini dapat mencetuskan amaran kebakaran yang lebih cepat daripada sensor asap.

Fungsi pengukuran suhu ini juga dapat digunakan untuk membantu memeriksa sebarang potensi isu pemanasan melampau dan masalah pembaikan.

Siri ini mengandungi sejumlah model dan pilihan yang berbeza, dengan bentuk peluru dan turet, dan lensa Dwi-spektrum atau tunggal. Kamera ini dapat disatukan ke dalam sejumlah penyelesaian, sebagai contoh bekerja dengan NVR, dan sistem penggera AX PRO dengan lancar, dan malahan Hik-Connect untuk amaran mudah alih masa sebenar dengan telefon. Mereka dapat digunakan dalam berbagai senario – tidak kurang pentingnya: bangunan kediaman, pejabat, tapak pembinaan, parkir kereta, kedai runcit dan gudang.

“Berdedikasi untuk membawakan penyelesaian perlindungan profesional kepada pasaran besar-besaran, kamera ini memberikan perlindungan perimeter dengan ketepatan yang tiada tandingan, dan pengesanan kebakaran dengan kepekaan yang luar biasa”, kata Stefan Li, Pengarah Produk Termal di Hikvision. “Siri HeatPro Hikvision menyediakan perlindungan profesional yang dipermudahkan.”

Klik di sini untuk mengetahui lebih lanjut tentang HeatPro.

Hikvision ialah penyedia penyelesaian IoT dengan video sebagai kecekapan terasnya. Menampilkan tenaga kerja R&D yang luas dan berkemahiran tinggi, Hikvision mengeluarkan rangkaian lengkap produk dan penyelesaian yang menyeluruh untuk pelbagai pasaran menegak. Di samping industri keselamatan, Hikvision memperluaskan jangkauannya kepada teknologi kediaman pintar, automasi perindustrian, dan industri elektronik automotif untuk mencapai visi jangka panjangnya. Produk Hikvision juga menyediakan kecerdasan perniagaan yang berkuasa untuk pengguna akhir, yang dapat mendayakan operasi yang lebih cekap dan kejayaan komersial yang lebih besar. Komited terhadap kualiti dan keselamatan terbaik produknya, Hikvision menggalakkan rakan kongsi untuk memanfaatkan banyak sumber keselamatan yang ditawarkan Hikvision, termasuk Pusat Keselamatan Siber Hikvision. Untuk maklumat lanjut, sila lawati kami di www.hikvision.com.

Keywords: Computer Networks Computer/Electronics Consumer Electronics High Tech Security Telecommunications New products/services Data Analytics


Samsung Galaxy S8 Menawarkan Sarung Peranti Edisi Terhad – EXO

Bukan sahaja rancangan televisyen menjadi rebutan semasa berada di ruang tamu rumah, malah gaya dan fesyen K-Pop juga telah menjadi ikutan kepada ramai golongan muda di Malaysia ini.

Memandangkan fenomena K-Pop masih lagi belum berakhir, Samsung Malaysia Electronics (SME) menawarkan hadiah menarik kepada peminat-peminat K-Pop di Malaysia bermula pada 13 Julai sehingga 16 Julai depan.

Bagi mendapatkan hadiah menarik yang merupakan sebuah sarung pelindung edisi terhad EXO (selagi stok masih ada), anda perlu menjadi 500 pelanggan pertama terlebih dahulu yang membeli Samsung Galaxy S8 (RM3,299) di South Court, Mid Valley Megamall.

Jika EXO menjadi idola anda, perlu anda lepaskan peluang ini??


Maxis Programmable Network Bawa Era Baru Kesalinghubungan & Prestasi Rangkaian Untuk Perusahaan

Maxis terus memacu digitalisasi perniagaan dengan pelancaran Maxis Programmable Network (MPN), rangkaian perisian-dengan definisi pertama yang boleh diprogramkan di Malaysia. Rangkaian generasi baru dan sedia 5G ini yang memenuhi keperluan semua perusahaan untuk keperluan suara dan data tetap mereka telah direka untuk memberi perusahaan ketangkasan, kawalan, skalabiliti dan juga keupayaan untuk melihat bagaimana mereka menghubungkan organisasi, bukan setakat melanggan perkhidmatan semata-mata.

Sebagai gambaran, MPN membolehkan perusahaan meningkatkan lebar jalur mereka secara berskala dengan langganan fleksibel dalam hanya satu hari. MPN mengaktifkan ciri utama untuk perniagaan – iaitu Bandwidth on Demand – yang menyediakan perusahaan dengan keupayaan untuk meningkatkan lebar jalur pada bila-bila masa. Untuk memanfaatkan MPN sepenuhnya, pelanggan hanya perlu log masuk atau mendaftar di Maxis Business Hub untuk mendapat akses kepada perkhidmatan atas permintaan pelbagai termasuk Bandwidth on Demand.

Bandwidth on Demand masa nyata tersedia dengan enam perkhidmatan lebar jalur perusahaan tetap: Dedicated Internet Access, Managed SD-WAN, Cloud Connect, Multi-Protocol Label Switching VPN, Data Centre Connect, dan Domestic Private Leased Circuit. Perusahaan boleh meningkatkan lebar jalur mereka dengan menekan butang di portal layan diri baru dalam Maxis Business Hub. Simpanan data yang berat, aktiviti penyelenggaraan dan pemulihan juga boleh dilakukan dengan lebih efektif, memberikan pengjimatan sehingga 30%.

Ini sebabnya MPN adalah rangkaian paling maju untuk perniagaan:

Untuk mengetahui lebih lanjut mengenai Maxis Programmable Network, sila lawati https://business.maxis.com.my/en/maxis-programmable-network/


realme Akan Mengeluarkan Produk AIoT Musim Ketiga Pada 30 April!

Hari raya aidilfitri akan datang tidak lama lagi. Bersempena dengan perayaan tersebut, realme akan melancarkan sejumlah tujuh peranti AIoT baru, termasuk fon telinga, pembesar suara Bluetooth, keperluan harian dan peranti yang boleh dipakai. 7 produk ini akan memberi pengguna pengalaman baru yang boleh dilangkau.

Di bidang audio, akan terdapat produk realme Buds Q2, realme Buds Air 2 Neo dan produk pembesar suara Bluetooth realme Cobble; seperti untuk peranti yang boleh dipakai, realme akan melancarkan realme Watch 2 dengan 90 mod sukan, skrin besar dan hayat bateri yang kuat. Terdapat juga realme Watch S Master Edition yang dilancarkan bekerjasama dengan artis budaya pop terkenal negara Grafflex. Akhirnya, terdapat lampu malam realme Motion Activated dan bateri realme.

Sekiranya anda ingin mendapatkan maklumat langsung mengenai produk ini, anda boleh menonton siaran langsung di laman Facebook Realme pada 12:00 pada 30 April 2021.


Xiaomi Mi 9T Kini Sudah Rasmi, Dijual Pada Harga Bermula Dari RM1199

Xiaomi baru sahaja melancarkan peranti terbaharunya Xiaomi Mi 9T di Malaysia yang mana ia bakal dijual pada harga RM1199 bagi varian 6GB RAM + 64GB ROM. Manakala bagi 6GB RAM + 128GB ROM, ia dijual pada harga RM1399. Ia bakal dijual bermula dari 25 Jun 2019 di Lazada.

Menariknya, pra-tempahan bagi varian 6GB + 64GB boleh dilakukan mulai 20 hingga 24 Jun di Lazada pada harga RM1099.

Menariknya, peranti ini tampil dengan sistem operasi MIUI 10 dan dikuasakan oleh Qualcomm Snapdragon yang menjanjikan prestasi yang menakjubkan buat pengguna. Ditambah dengan aspek memori yang menarik iaitu 6GB RAM + 64GB ROM / 6GB RAM + 128GB ROM, pasti menjadikan pengalaman menggunakan peranti ini tidak boleh dilupakan.

Peranti ini turut dihadirkan dengan saiz skrin sebesar 6.39 inci AMOLED FHD+ (1080 x 2340) tanpa sebarang gangguan notch atau kamera pada skrin kerana ia dihadirkan dengan kamea hadapan yang tersebunyi. Jadi, anda akan mendapat kepuasan paparan.

Dari aspek kamera pula turut tidak mengecewakan apabila ia hadir dengan 48MP + 13MP + 8MP bagi kamera belakang dan 20MP bagi kamera hadapan. Jadi anda tidak perlu bimbang kerana hasil kamera peranti ini pastinya tidak mengecewakan.

Dalam pada itu, ia turut disertakan dengan kapasiti bateri yang besar iaitu sebesar 4000mAh dan menggunakan USB-C. Dari ciri keselamatan pula, ia tampil dengan pengimbas caj jari pada skrin dan pengecaman wajah.

Tampil dengan 3 warna iaitu Gracier Blue, Red Flame dan Carbon Black pastinya mampu menarik perhatian anda.


honor 7C Akan Diperkenalkan Di China Minggu Hadapan?!

Huawei dan honor nampaknya lebih aktif memperkenalkan peranti baru mereka akhir-akhir ini. Semalam honor 9 Lite baru sahaja diperkenalkan secara rasmi di Malaysia berharga RM749.

Terkini, honor dikhabarkan akan melancarkan sebuah lagi model baru yang diberi nama honor 7C. Model baru ini akan dilancarkan di China pada 12 Mac 2018. honor 7C menawarkan spesifikasi yang masih memuaskan di mana menampilkan paparan skrin berukuran 5.99 inci dengan resolusi 1440×720 piksel bersama nisbah 18:9.

Jika dilihat pada spesifikasi yang tertiris sebelum ini, honor 7C menyokong dwi kamera utama 13MP + 20MP serta kamera swafoto beresolusi 8MP. Selain itu, ia juga dilengkapi bateri berkapasiti 2900mAh, RAM 3GB dan 32GB storan serta dioperasikan oleh Android 8.0 Oreo.


Miliki realme C15 Pada Harga RM469 Sahaja Bersempena realme Super Brand Day!!

Berita baik buat mereka yang ingin memiliki peranti realme C15 (3GB + 64GB) kerana ia akan tersedia bagi pasaran Malaysia pada harga RM549!!!

Lebih menarik, ketika realme Super Brand Day, peminat boleh menikmati tawaran 54% dan potongan RM800 bagi peranti terpilih dari 22 hingga 24 Disember. Peranti realme C15 akan dijual pada harga RM469 Pada hari tersebut.

The long-awaited realme Super Brand Day has finally arrived! Fans are able to enjoy awesome deals up to 54% and even RM800 off on selected devices from 22nd to 24th of December. On Super Brand Day, realme C15 3GB+64GB variant will be priced at only RM469.

Senarai Barangan promosi pada realme Super Brand Day!!

realme Smart TV (32 inci), RRP (RM899)

realme Smart TV (43 inci), RRP (RM1499)

Selain itu, realme juga teah menyediakan jualan krismas  secara offline. bermula 19 hingga 24 Disember, peminat yang membeli realme C15, siri realme 7, realme X3 SuperZoom berpeluang mendapatkan barangan realmeow. Sementara 25 Disember adalah hari pertama jualan secara offline siri realme 7 5G.


AppGallery Terus Berkembang Maju dalam Pasaran Malaysia

AppGallery Malaysia terus berkembang, membawa kepelbagaian lebih besar aplikasi yang relevan dan berkualiti kepada pengguna Malaysia.

Bagi mengiktiraf rakan kongsinya yang komited di Malaysia, AppGallery mendemonstrasikan kuasa pemasaran serantau kepada enam aplikasinya yang paling popular.

SHENZHEN, China, 10 Ogos 2020 /PRNewswire/ — Menyediakan pelanggannya dengan aplikasi baharu yang paling inovatif, AppGallery Malaysia terus berkembang sejak setahun yang lalu. Bagi meraikan kejayaan pasaran tempatan ini, enam rakan kongsi telah dipilih untuk merasai nilai pemasaran serantau sebagai sebahagian daripada kempen global. Memberi inspirasi kepada pembangun untuk merealisasikan potensi perniagaan aplikasi mereka dengan AppGallery, kempen berkenaan diadakan merentas 20 negara, termasuk Malaysia.

AppGallery: Pasaran Aplikasi Yang Himpunkan Aplikasi Global dan Tempatan Berkualiti

Salah satu daripada tiga pasaran aplikasi yang terkemuka di dunia, AppGallery mengutamakan keperluan yang pelbagai audiens seluruh dunia dengan menyediakan aplikasi baharu yang terbaik pada skala global dan tempatan. Seramai 460 juta pengguna aktif AppGallery di 170 wilayah mendemonstrasikan pertumbuhan platform, dengan keperluan pengguna sebagai titik tumpuan utama.

Huawei menumpukan pada pembangun tempatan, mengundang mereka untuk menyenaraikan aplikasi mereka di AppGallery bagi memenuhi permintaan pengguna sekali gus menyokong pasaran tempatan. Dengan tawaran teknologi yang inovatif dan sokongan pemasaran termaju, AppGallery menawarkan laluan yang kompetitif untuk pembangun.

Sebagai salah satu pasaran utama AppGallery, Malaysia telah menyaksikan pencepatan penggabungan aplikasi tempatan. AppGallery Malaysia berupaya untuk menyediakan pelanggan dengan akses kepada beberapa aplikasi dan perkhidmatan tempatan paling popular yang mereka perlukan. Pengguna kini dapat menikmati aplikasi seperti LINE, Shopee, Agoda, MyDigi App, Maybank2u dan AirAsia, kesemuanya disediakan di AppGallery.

Membantu Rakan Kongsi Berkembang melalui Promosi Serantau

Menunjukkan komitmen AppGallery terhadap pertumbuhan dalam pasaran Malaysia, sebagai sebahagian daripada kempen berskala global, enam aplikasi yang paling popular di negara tersebut telah dipilih untuk promosi serantau tambahan bagi meningkatkan lagi pengaruh jenama.

Menggalakkan rakan-rakan kongsi untuk merealisasikan potensi perniagaan mereka melalui pemasaran bersasaran, kempen berkenaan menunjukkan nilai promosi sokongan AppGallery. Enam rakan kongsi dipromosikan melalui iklan televisyen dan platform serantau AppGallery, menampilkan rakaman video yang dicipta khas dan imejan sokongan.

Sebagai sebahagian daripada kempen yang lebih luas, rakan-rakan kongsi AppGallery di Malaysia mendapat manfaat daripada peningkatan kesedaran jenama dalam pasaran tempatan, yang membawa kepada peningkatan dalam muat turun dan penglibatan aplikasi.

Memanfaatkan keupayaan pemasaran yang luas, aplikasi ini menerima sokongan tambahan sebagai sebahagian daripada kempen tersebut:

Setiap rakan kongsi mengalami lonjakan muat turut pengguna, dengan sumber-sumber pemasaran serantau AppGallery memacu perkembangan ini.

Melalui komitmennya terhadap pasaran Malaysia, AppGallery telah memacu angka muat turun dan penglibatan pengguna untuk aplikasi tempatan. Dengan menyokong pembangun dalam wilayah pasaran utama, AppGallery dapat memastikan pelanggannya disediakan dengan pemilihan aplikasi sebaik mungkin.

AppGallery didedikasikan untuk mendengar pelanggannya. Melalui perkhidmatan ‘Senarai Keinginan’ (‘Wish List’), pengguna boleh menghantar aplikasi yang ingin dilihat oleh mereka di AppGallery, menerima pemberitahuan sebaik sahaja tersedia. Sejak Januari 2019, AppGallery telah menyediakan lebih 580 aplikasi sebagai respons kepada Senarai Keinginan.

Untuk kisah dan perbincangan perkongsian yang lebih lanjut, kunjungi Forum Pembangun HUAWEI: https://forums.developer.huawei.com/forumPortal/en/home?fid=0101246461018590361

Keywords: Computer/Electronics Entertainment Mobile Entertainment Telecommunications


Charger Pro – Plug Pengecas Pantas Dengan Rekaan Nipis!

Kepada yang memiliki banyak gajet seperti telefon pintar dan tablet, anda boleh mencuba Charger Pro ini. Ia adalah sebuah plug yang menyokong teknologi pengecasan pantas, hadir dengan rekaan menarik mirip seperti sebuah powerbank. Rekaan nipis dan kompak pula memudahkan anda untuk meletakkan peranti ini dalam poket seluar mahupun beg.

Menariknya Charger Pro, ia menawarkan tiga port yang boleh digunakan untuk mengecas telefon pintar mahupun tablet dengan kuasa sehingga 30 watt pada satu-satu masa. Jangan risau jika ingin mengecas di kawasan sempit kerana Charger Pro boleh dipusing sehingga 270 darjah.

Selain itu, ia turut dilengkapi dengan ciri keselamatan yang akan melindungi telefon pintar anda daripada menerima voltan yang berlebihan semasa mengecas. Tidak dinafikan, Charger Pro memudahkan anda untuk mengecas peranti serentak terutama ketika berada di lapangan terbang.


Video Penggoda Baru Siri HUAWEI P30 Dedah Kehebatan Fotografi Malam

HUAWEI kini bersiap sedia untuk melepaskan siri HUAWEI P30 yang mana dijadualkan pada 26 Mac 2019. Perincian mengenainya juga telah banyak tertiris. Malah, HUAWEI sendiri sering kali mengacah ciri menariknya melalui Weibo dari semasa ke semasa.

Terbaru, HUAWEI dilihat menambahkan lagi keterujaan apabila muncul dengan video penggoda mendedahkan kehebatan prestasi fotografi pencahayaan rendah pada siri HUAWEI P30.

Melalui video pendek tersebut, jelas mempelihatkan kehebatan fotografi pada pencahayaan rendah sangat baik. Malah, ia dilihat berjaya menyampaikan imej berkualiti dengan butiran lebih baik walaupun di malam hari. Menurut CEO HUAWEI, Richard Yu peranti tersebut mampu menyerlahkan keindahan sebenar malam.